PRÍLOHA II

Pokyny pre vzory na zverejňovanie prehľadu

**Vzor EU OV1 – Prehľad celkových hodnôt rizikových expozícií.** Pevný formát.

1. Inštitúcie uplatňujú nižšie uvedené pokyny na vyplnenie vzoru EU OV1, ako sa uvádza v prílohe I dokumentu s IT riešeniami orgánu EBA, pričom uplatňujú článok 438 písm. d) nariadenia (EÚ) č. 575/2013[[1]](#footnote-2) („CRR“).
2. Inštitúcie v prípade potreby v opise sprevádzajúcom daný vzor vysvetlia účinok, ktorý má uplatňovanie minimálnych hodnôt kapitálu a neodpočítavanie položiek od vlastných zdrojov na výpočet vlastných zdrojov a hodnôt rizikových expozícií.

|  |  |
| --- | --- |
| **Odkazy na právne predpisy a pokyny** | |
| **Číslo stĺpca** | **Vysvetlenie** |
| a | **Celkové hodnoty rizikovej expozície (TREA)**  Celková hodnota rizikovej expozície vypočítaná v súlade s článkom 92 ods. 4 nariadenia (EÚ) č. 575/2013 pre riadky 1 až 28, článkom 92 ods. 3 uvedeného nariadenia pre riadok 29, ako aj v súlade s článkami 95, 96 a 98 nariadenia (EÚ) č. 575/2013. |
| b | **TREA (T-1)**  TREA, ako bola zverejnená v predchádzajúcom období zverejňovania informácií. |
| c | **Požiadavky na celkové vlastné zdroje**  Požiadavky na vlastné zdroje zodpovedajúce TREA pre rôzne kategórie rizika. |
| **Odkazy na právne predpisy a pokyny** | |
| **Číslo riadku** | **Vysvetlenie** |
| 1 | **Kreditné riziko (okrem CCR)**  Hodnoty rizikovo vážených expozícií (RWEA) a požiadavky na vlastné zdroje vypočítané v súlade s treťou časťou hlavou II kapitolami 1 až 4 nariadenia (EÚ) č. 575/2013 a v súlade s článkom 379 nariadenia (EÚ) č. 575/2013. RWEA pre kreditné riziko protistrany [nariadenie (EÚ) č. 575/2013] a pre sekuritizačné expozície v neobchodnej knihe sú vylúčené a zverejňujú sa v riadkoch 6 a 16 tohto vzoru. Inštitúcie do hodnoty zverejňovanej v tomto riadku zahrnú RWEA a požiadavky na vlastné zdroje pre riziko bezodplatného dodania vypočítané v súlade s článkom 379 nariadenia (EÚ) č. 575/2013. |
| 2 | **Kreditné riziko (okrem CCR) – z čoho štandardizovaný prístup**  RWEA a požiadavky na vlastné zdroje vypočítané v súlade so štandardizovaným prístupom ku kapitálovým požiadavkám [tretia časť hlava II kapitola 2 nariadenia (EÚ) č. 575/2013 a článok 379 nariadenia (EÚ) č. 575/2013]. |
| 3 | **Kreditné riziko (okrem CCR) – z čoho základný prístup interných ratingov (F-IRB)**  RWEA a požiadavky na vlastné zdroje vypočítané v súlade so základným prístupom interných ratingov ku kapitálovým požiadavkám [tretia časť hlava II kapitola 3 nariadenia (EÚ) č. 575/2013] okrem RWEA zverejnených v riadku 4 pre expozície vo forme špecializovaného financovania, pri ktorých sa uplatňuje prístup spočívajúci v zaradení, a v riadku EU 4a pre kapitálové cenné papiere v rámci jednoduchého prístupu založeného na použití rizikovej váhy a vrátane RWEA a požiadaviek na vlastné zdroje vypočítaných v súlade s článkom 379 nariadenia (EÚ) č. 575/2013. |
| 4 | **Kreditné riziko (okrem CCR) – z čoho: prístup spočívajúci v zaradení**  RWEA a požiadavky na vlastné zdroje pre expozície vo forme špecializovaného financovania, pri ktorých sa uplatňuje prístup spočívajúci v zaradení vypočítané v súlade s článkom 153 ods. 5 nariadenia (EÚ) č. 575/2013. |
| EU 4a | **Kreditné riziko (okrem CCR) – z čoho: kapitálové cenné papiere v rámci jednoduchého prístupu založeného na použití rizikovej váhy**  RWEA a požiadavky na vlastné zdroje pre expozície voči kapitálovým cenným papierom, keď sa uplatňujú prechodné ustanovenia článku 495 ods. 1 písm. b) nariadenia (EÚ) č. 575/2013. |
| 5 | **Kreditné riziko (okrem CCR) – z čoho pokročilý prístup interných ratingov (A-IRB)**  RWEA a požiadavky na vlastné zdroje vypočítané v súlade s rozšíreným prístupom interných ratingov ku kapitálovým požiadavkám [tretia časť hlava II kapitola 3 nariadenia (EÚ) č. 575/2013] okrem RWEA zverejnených v riadku 4 pre expozície vo forme špecializovaného financovania, pri ktorých sa uplatňuje prístup spočívajúci v zaradení, a v riadku EU 4a pre kapitálové cenné papiere v rámci jednoduchého prístupu založeného na použití rizikovej váhy a vrátane RWEA a požiadaviek na vlastné zdroje vypočítaných v súlade s článkom 379 nariadenia (EÚ) č. 575/2013. |
| 6 | **Kreditné riziko protistrany – CCR**  RWEA a požiadavky na vlastné zdroje vypočítané v súlade s treťou časťou hlavou II kapitolou 6 nariadenia (EÚ) č. 575/2013 pre kreditné riziko protistrany. |
| 7 | **CCR – z čoho štandardizovaný prístup**  RWEA a požiadavky na vlastné zdroje vypočítané v súlade s treťou časťou hlavou II kapitolou 6 oddielom 3 nariadenia (EÚ) č. 575/2013. |
| 8 | **CCR – z čoho metóda interných modelov (IMM)**  RWEA a požiadavky na vlastné zdroje vypočítané v súlade s článkom 283 nariadenia (EÚ) č. 575/2013. |
| EU 8a | **CCR – z čoho expozície voči CCP**  RWEA a požiadavky na vlastné zdroje vypočítané v súlade s treťou časťou hlavou II kapitolou 6 oddielom 9 nariadenia (EÚ) č. 575/2013. |
| 9 | **CCR – z čoho iné CCR**  RWEA kreditného rizika protistrany a požiadavky na vlastné zdroje, ktoré nie sú zverejnené v riadkoch 7, 8 a EU 8a. |
| 10 | **Riziko úpravy ocenenia pohľadávok – riziko CVA**  RWEA a požiadavky na vlastné zdroje vypočítané v súlade s treťou časťou hlavou VI nariadenia (EÚ) č. 575/2013. |
| EU 10a | **Riziko CVA – z čoho štandardizovaný prístup (SA)**  RWEA a požiadavky na vlastné zdroje vypočítané v súlade s článkom 383 nariadenia (EÚ) č. 575/2013. |
| EU 10b | **Riziko CVA – z čoho základný prístup (F-BA a R-BA)**  RWEA a požiadavky na vlastné zdroje vypočítané v súlade s článkom 384 nariadenia (EÚ) č. 575/2013. |
| EU 10c | **Riziko CVA – z čoho zjednodušený prístup**  RWEA a požiadavky na vlastné zdroje vypočítané v súlade s článkom 385 nariadenia (EÚ) č. 575/2013. |
| 11 | Neuplatňuje sa |
| 12 | Neuplatňuje sa |
| 13 | Neuplatňuje sa |
| 14 | Neuplatňuje sa |
| 15 | **Riziko vyrovnania**  RWEA a požiadavky na vlastné zdroje vypočítané pre riziko vyrovnania/dodania v súlade s článkom 378 nariadenia (EÚ) č. 575/2013. |
| 16 | **Sekuritizačné expozície v neobchodnej knihe (po hornom ohraničení)**  RWEA a požiadavky na vlastné zdroje vypočítané v súlade s treťou časťou hlavou II kapitolou 5 nariadenia (EÚ) č. 575/2013. |
| 17 | **Sekuritizácia – z čoho prístup SEC-IRBA**  RWEA a požiadavky na vlastné zdroje vypočítané v súlade s regulačným prístupom SEC-IRBA, ktorý sa používa v súlade s hierarchiou prístupov stanovenou v článku 254 nariadenia (EÚ) č. 575/2013. |
| 18 | **Sekuritizácia – z čoho SEC-ERBA (vrátane prístupu interného hodnotenia – IAA)**  RWEA a požiadavky na vlastné zdroje vypočítané v súlade s regulačným prístupom SEC-ERBA (vrátane IAA), ktorý sa používa v súlade s hierarchiou prístupov stanovenou v článku 254 nariadenia (EÚ) č. 575/2013. |
| 19 | **Sekuritizácia – z čoho prístup SEC-SA**  RWEA a požiadavky na vlastné zdroje vypočítané v súlade s regulačným prístupom SEC-SA, ktorý sa používa v súlade s hierarchiou prístupov stanovenou v článku 254 nariadenia (EÚ) č. 575/2013. |
| EU 19a | **Sekuritizácia – z čoho 1 250 % / odpočet**  RWEA a požiadavky na vlastné zdroje pre sekuritizačné expozície v neobchodnej knihe podliehajúce rizikovej váhe 1 250 % alebo odpočítané od vlastných zdrojov v súlade s treťou časťou hlavou II kapitolou 5 nariadenia (EÚ) č. 575/2013. |
| 20 | **Pozičné, devízové a komoditné riziko (trhové riziko)**  RWEA a požiadavky na vlastné zdroje vypočítané v súlade s treťou časťou hlavou IV nariadenia (EÚ) č. 575/2013. |
| 21 | **Trhové riziko – z čoho alternatívny štandardizovaný prístup (A-SA)**  RWEA a požiadavky na vlastné zdroje vypočítané v súlade s treťou časťou hlavou IV kapitolou 1a nariadenia (EÚ) č. 575/2013.  Až do dátumu začiatku uplatňovania týkajúceho sa používania alternatívnych prístupov stanovených v tretej časti hlave IV kapitolách 1a a 1b nariadenia (EÚ) č. 575/2013 na účely skutočného výpočtu požiadaviek na vlastné zdroje uvedených v článku 92 ods. 4 písm. b) bode i) a písm. c) a v článku 92 ods. 5 písm. b) a c) uvedeného nariadenia sa tento riadok neuplatňuje. |
| EU 21a | **Trhové riziko – z čoho zjednodušený štandardizovaný prístup (S-SA)**  RWEA a požiadavky na vlastné zdroje vypočítané v súlade s článkom 325a nariadenia (EÚ) č. 575/2013.  Až do dátumu začiatku uplatňovania týkajúceho sa používania alternatívnych prístupov stanovených v tretej časti hlave IV kapitolách 1a a 1b nariadenia (EÚ) č. 575/2013 na účely skutočného výpočtu požiadaviek na vlastné zdroje uvedených v článku 92 ods. 4 písm. b) bode i) a písm. c) a v článku 92 ods. 5 písm. b) a c) uvedeného nariadenia sa tento riadok neuplatňuje. |
| 22 | **Trhové riziko – z čoho alternatívny prístup interného modelu (A-IMA)**  RWEA a požiadavky na vlastné zdroje vypočítané v súlade s treťou časťou hlavou IV kapitolou 1b nariadenia (EÚ) č. 575/2013.  Až do dátumu začiatku uplatňovania týkajúceho sa používania alternatívnych prístupov stanovených v tretej časti hlave IV kapitolách 1a a 1b nariadenia (EÚ) č. 575/2013 na účely skutočného výpočtu požiadaviek na vlastné zdroje uvedených v článku 92 ods. 4 písm. b) bode i) a písm. c) a v článku 92 ods. 5 písm. b) a c) uvedeného nariadenia sa tento riadok neuplatňuje. |
| EU 22a | **Veľká majetková angažovanosť**  RWEA a požiadavky na vlastné zdroje vypočítané v súlade s článkom 92 ods. 4 písm. b) bodom ii) nariadenia (EÚ) č. 575/2013. |
| 23 | **Reklasifikácie medzi obchodnou a neobchodnou knihou**  RWEA a požiadavky na vlastné zdroje vypočítané v súlade s článkom 104a ods. 3, 4 a 6 nariadenia (EÚ) č. 575/2013. |
| 24 | **Operačné riziko**  RWEA a požiadavky na vlastné zdroje vypočítané v súlade s treťou časťou hlavou III nariadenia (EÚ) č. 575/2013. |
| EU 24a | **Expozície voči kryptoaktívam**  RWEA a požiadavky na vlastné zdroje vypočítané podľa prechodného prudenciálneho zaobchádzania uvedeného v článku 501d ods. 2 nariadenia (EÚ) č. 575/2013. |
| 25 | **Hodnota pod prahovými hodnotami pre odpočítanie (podlieha rizikovej váhe 250 %)**  Hodnota zodpovedá súčtu hodnôt položiek, na ktoré sa uplatňuje riziková váha 250 % uvedená v článku 48 ods. 4 nariadenia (EÚ) č. 575/2013, po uplatnení rizikovej váhy 250 %. Tieto hodnoty zahŕňajú:   * odložené daňové pohľadávky, ktoré sú závislé od budúcej ziskovosti a vyplývajú z dočasných rozdielov, pričom v súhrne sa rovnajú alebo sú nižšie ako 10 % položiek vlastného kapitálu Tier 1 inštitúcie vypočítaných v súlade s článkom 48 ods. 1 písm. a) nariadenia (EÚ) č. 575/2013. * významné investície v subjekte finančného sektora, priame, nepriame a syntetické podiely tejto inštitúcie v nástrojoch vlastného kapitálu Tier 1 uvedených subjektov, ktoré sa v súhrne rovnajú alebo sú nižšie ako 10 % položiek vlastného kapitálu Tier 1 inštitúcie vypočítaných v súlade s článkom 48 ods. 1 písm. b) nariadenia (EÚ) č. 575/2013.   Informácie sa v tomto riadku zverejňujú len na informačné účely, keďže tu zahrnutá hodnota je zahrnutá aj v riadku 1, v ktorom sa od inštitúcií žiada, aby zverejňovali informácie o kreditnom riziku. |
| 26 | **Uplatnená spodná hranica pre výstupné hodnoty (%)**  Spodná hranica pre výstupné hodnoty, vyjadrená ako percentuálny podiel, ktorú inštitúcia uplatňuje na  svoj výpočet hodnoty úpravy spodnej hranice v riadkoch 27 a 28: faktor „x“ podľa článku 92 ods. 3 a článku 465 ods. 1 nariadenia (EÚ) č. 575/2013.  Tento riadok sa nevzťahuje na inštitúcie, ktoré podliehajú výnimke uvedenej v článku 92 ods. 3 druhom pododseku nariadenia (EÚ) č. 575/2013. |
| 27 | **Úprava spodnej hranice (pred uplatnením prechodného horného ohraničenia)**  V prípade inštitúcií, na ktoré sa vzťahuje spodná hranica pre výstupné hodnoty podľa článku 92 ods. 3 písm. a) nariadenia (EÚ) č. 575/2013, zvýšenie hodnoty TREA na základe spodnej hranice pre výstupné hodnoty uplatnenej v riadku 26, bez uplatňovania prechodného horného ohraničenia podľa článku 465 ods. 2 nariadenia (EÚ) č. 575/2013.  Tento riadok sa nevzťahuje na inštitúcie, ktoré podliehajú výnimke uvedenej v článku 92 ods. 3 druhom pododseku nariadenia (EÚ) č. 575/2013. |
| 28 | **Úprava spodnej hranice (po uplatnení prechodného horného ohraničenia)**  V prípade inštitúcií, na ktoré sa vzťahuje spodná hranica pre výstupné hodnoty podľa článku 92 ods. 3 písm. a) nariadenia (EÚ) č. 575/2013, zvýšenie hodnoty TREA na základe spodnej hranice pre výstupné hodnoty uplatnenej v riadku 26, po uplatnení prechodného horného ohraničenia podľa článku 465 ods. 2 nariadenia (EÚ) č. 575/2013.  Tento riadok sa nevzťahuje na inštitúcie, ktoré podliehajú výnimke uvedenej v článku 92 ods. 3 druhom pododseku nariadenia (EÚ) č. 575/2013. |
| 29 | **Spolu**  Celková hodnota rizikovej expozície vypočítaná v súlade s článkom 92 ods. 3 a článkami 95, 96 a 98 nariadenia (EÚ) č. 575/2013.  Tento riadok sa rovná súčtu týchto riadkov: 1, 6, 10, 15, 16, 20, EU22a, 23, 24, EU 24a, 28. |

**Vzor EU KM1 – Vzor kľúčových parametrov.** Pevný formát.

1. Inštitúcie uplatňujú pokyny uvedené nižšie v tejto prílohe na vyplnenie vzoru EU KM1 uvedeného v prílohe I dokumentu s IT riešeniami orgánu EBA, pričom uplatňujú článok 447 písm. a) až g) nariadenia (EÚ) č. 575/2013 a článok 438 písm. b) nariadenia (EÚ) č. 575/2013.

|  |  |
| --- | --- |
| **Odkazy na právne predpisy a pokyny** | |
| **Číslo stĺpca** | **Vysvetlenie** |
| a – e | Obdobia zverejňovania informácií T, T-1, T-2, T-3 a T-4 sú vymedzené ako štvrťročné obdobia a vypĺňajú sa v závislosti od frekvencie stanovenej v článkoch 433, 433a, 433b a 433c nariadenia (EÚ) č. 575/2013.  Inštitúcie, ktoré zverejňujú informácie uvedené v tomto vzore štvrťročne, uvádzajú údaje za obdobia T, T-1, T-2, T-3 a T-4; inštitúcie, ktoré zverejňujú informácie v tomto vzore polročne, uvádzajú údaje za obdobia T, T-2 a T-4; a inštitúcie, ktoré zverejňujú informácie v tomto vzore raz ročne, uvádzajú údaje za obdobia T a T-4.  Inštitúcie zverejňujú dátumy zodpovedajúce obdobiam zverejňovania informácií.  Zverejňovanie údajov za predchádzajúce obdobia sa nevyžaduje, ak sa údaje zverejňujú po prvýkrát. |
| **Odkazy na právne predpisy a pokyny** | |
| **Číslo riadku** | **Vysvetlenie** |
| 1 | **Vlastný kapitál Tier 1 (CET1)**  Hodnota kapitálu CET1 je hodnota, ktorú inštitúcie zverejňujú v prílohe VII dokumentu s IT riešeniami (riadok 29 vzoru EU CC1 – Zloženie regulatórnych vlastných zdrojov). |
| 2 | **Kapitál Tier 1**  Hodnota kapitálu Tier 1 je hodnota, ktorú inštitúcie zverejňujú v prílohe VII dokumentu s IT riešeniami orgánu EBA (riadok 45 vzoru EU CC1 – Zloženie regulatórnych vlastných zdrojov). |
| 3 | **Celkový kapitál**  Hodnota celkového kapitálu je hodnota, ktorú inštitúcie zverejňujú v prílohe VII dokumentu s IT riešeniami orgánu EBA (riadok 59 vzoru EU CC1 – Zloženie regulatórnych vlastných zdrojov). |
| 4 | **Celková hodnota rizikovej expozície**  Celková hodnota rizikovej expozície (TREA) je hodnota, ktorú inštitúcie zverejňujú v prílohe VII dokumentu s IT riešeniami orgánu EBA (riadok 60 vzoru EU CC1 – Zloženie regulatórnych vlastných zdrojov). |
| 4a | **Celková riziková expozícia pred uplatnením spodnej hranice**  V prípade inštitúcií, na ktoré sa vzťahuje spodná hranica pre výstupné hodnoty podľa článku 92 ods. 3 nariadenia (EÚ) č. 575/2013, hodnota TREA pred uplatnením spodnej hranice podľa vymedzenia v článku 92 ods. 4 nariadenia (EÚ) č. 575/2013.  Pre hodnotu TREA pred uplatnením spodnej hranice by zverejnená hodnota nemala zahŕňať akúkoľvek úpravu, ktorá bola uskutočnená na hodnote TREA v dôsledku uplatnenia spodnej hranice pre výstupné hodnoty. |
| 5 | **Podiel vlastného kapitálu Tier 1 (%)**  Podiel kapitálu CET1 je hodnota, ktorú inštitúcie zverejňujú v prílohe VII dokumentu s IT riešeniami (riadok 61 vzoru EU CC1 – Zloženie regulatórnych vlastných zdrojov). |
| 5a | Neuplatňuje sa |
| 5b | **Podiel vlastného kapitálu Tier 1, v ktorom sa zohľadňuje TREA bez uplatnenia spodnej hranice (%)**  Pomer vlastného kapitálu Tier 1 v zmysle vymedzenia v článku 92 ods. 2 písm. a) nariadenia (EÚ) č. 575/2013, vyjadrený ako percentuálny podiel celkovej hodnoty rizikovej expozície vypočítaný tak, že sa nezahrnie vplyv spodnej hranice pre výstupné hodnoty v súlade s článkom 92 ods. 4 nariadenia (EÚ) č. 575/2013. |
| 6 | **Podiel kapitálu Tier 1 (%)**  Podiel kapitálu Tier 1 je hodnota, ktorú inštitúcie zverejňujú v prílohe VII dokumentu s IT riešeniami (riadok 62 vzoru EU CC1 – Zloženie regulatórnych vlastných zdrojov). |
| 6a | Neuplatňuje sa |
| 6b | **Podiel kapitálu Tier 1, v ktorom sa zohľadňuje TREA bez uplatnenia spodnej hranice (%)**  Pomer kapitálu Tier 1 v zmysle vymedzenia v článku 92 ods. 2 písm. b) nariadenia (EÚ) č. 575/2013, vyjadrený ako percentuálny podiel celkovej hodnoty rizikovej expozície vypočítaný tak, že sa nezahrnie vplyv spodnej hranice pre výstupné hodnoty v súlade s článkom 92 ods. 4 nariadenia (EÚ) č. 575/2013. |
| 7 | **Celkový podiel kapitálu (%)**  Celkový podiel kapitálu je hodnota, ktorú inštitúcie zverejňujú v prílohe VII dokumentu s IT riešeniami (riadok 63 vzoru EU CC1 – Zloženie regulatórnych vlastných zdrojov). |
| 7a | Neuplatňuje sa |
| 7b | **Celkový podiel kapitálu, v ktorom sa zohľadňuje TREA bez uplatnenia spodnej hranice (%)**  Celkový podiel kapitálu v zmysle vymedzenia v článku 92 ods. 2 písm. c) nariadenia (EÚ) č. 575/2013, vyjadrený ako percentuálny podiel celkovej hodnoty rizikovej expozície vypočítaný tak, že sa nezahrnie vplyv spodnej hranice pre výstupné hodnoty v súlade s článkom 92 ods. 4 nariadenia (EÚ) č. 575/2013. |
| EU 7d | **Dodatočné požiadavky na vlastné zdroje na riešenie iných rizík, než je riziko nadmerného využívania finančnej páky (%)**  Dodatočné požiadavky na vlastné zdroje na riešenie iných rizík, než je riziko nadmerného využívania finančnej páky, uložené príslušným orgánom podľa článku 104 ods. 1 písm. a) smernice 2013/36/EÚ, vyjadrené ako percentuálny podiel celkovej hodnoty rizikovej expozície. |
| EU 7e | Z **čoho: ktoré majú byť tvorené kapitálom CET1 (percentuálne body)**  Časť dodatočných požiadaviek na vlastné zdroje na riešenie iných rizík, než je riziko nadmerného využívania finančnej páky, uložených príslušným orgánom podľa článku 104 ods. 1 písm. a) smernice 2013/36/EÚ, ktorá sa musí splniť prostredníctvom vlastného kapitálu Tier 1 v súlade s článkom 104a ods. 4 prvým a tretím pododsekom. |
| EU 7f | Z **čoho: ktoré majú byť tvorené kapitálom Tier 1 (percentuálne body)**  Časť dodatočných požiadaviek na vlastné zdroje na riešenie iných rizík, než je riziko nadmerného využívania finančnej páky, uložených príslušným orgánom podľa článku 104 ods. 1 písm. a) smernice 2013/36/EÚ, ktorá sa musí splniť prostredníctvom kapitálu Tier 1 v súlade s článkom 104a ods. 4 prvým a tretím pododsekom. |
| EU 7g | **Požiadavky na celkové vlastné zdroje podľa SREP (pomer TSCR) (%)**  Súčet hodnôt určených podľa bodov i) a ii) takto:   1. celkový podiel kapitálu (8 %), ako je stanovené v článku 92 ods. 1 písm. c) nariadenia (EÚ) č. 575/2013; 2. dodatočné požiadavky na vlastné zdroje na riešenie iných rizík, než je riziko nadmerného využívania finančnej páky (požiadavky piliera 2 – P2R), ktoré uložil príslušný orgán podľa článku 104 ods. 1 písm. a) smernice 2013/36/EÚ a ktoré sú určené v súlade s kritériami stanovenými v usmerneniach EBA/GL/2018/03*[[2]](#footnote-3)* („EBA SREP GL“), vyjadrené ako percentuálny podiel celkových RWEA.   Táto položka odráža podiel celkovej kapitálovej požiadavky podľa SREP (TSCR) tak, ako ho inštitúcii oznámil príslušný orgán. TSCR je vymedzená v oddieloch 7.4 a 7.5 dokumentu EBA SREP GL.  Ak je inštitúcia viazaná spodnou hranicou pre výstupné hodnoty, vykazované údaje musia predstavovať TSCR, ktorá sa vyžaduje na splnenie podmienok k danému dátumu vykazovania, pričom sa zohľadňujú ustanovenia článku 104a ods. 6 smernice 2013/36/EÚ.  Ak príslušný orgán neoznámil žiadne dodatočné požiadavky na vlastné zdroje uložené s cieľom riešiť iné riziká, než je riziko nadmerného využívania finančnej páky, zverejňuje sa len bod i). |
| 8 | **Vankúš na zachovanie kapitálu (%)**  Výška vlastných zdrojov, ktoré musia inštitúcie udržiavať v súlade s článkom 128 ods. 1 a článkom 129 smernice 2013/36/EÚ, vyjadrená ako percentuálny podiel celkových RWEA. |
| EU 8a | **Vankúš na zachovanie kapitálu z dôvodu makroprudenciálneho alebo systémového rizika identifikovaného na úrovni členského štátu (%)**  Hodnota vankúša na zachovanie kapitálu z dôvodu makroprudenciálneho alebo systémového rizika identifikovaného na úrovni členského štátu, ktorý sa môže požadovať podľa článku 458 nariadenia (EÚ) č. 575/2013 popri vankúši na zachovanie kapitálu, vyjadrená ako percentuálny podiel celkových RWEA. |
| 9 | **Proticyklický kapitálový vankúš špecifický pre inštitúciu (%)**  Výška vlastných zdrojov, ktoré musia inštitúcie udržiavať v súlade s článkom 128 ods. 2, článkom 130 a článkami 135 až 140 smernice 2013/36/EÚ, vyjadrená ako percentuálny podiel celkových RWEA.  Percentuálny podiel odzrkadľuje výšku vlastných zdrojov potrebných na dodržanie príslušných požiadaviek na kapitálový vankúš k dátumu zverejnenia. |
| EU 9a | **Vankúš na krytie systémového rizika (%)**  Výška vlastných zdrojov, ktoré musia inštitúcie udržiavať v súlade s článkom 128 ods. 5 a článkami 133 a 134 smernice 2013/36/EÚ, vyjadrená ako percentuálny podiel celkových RWEA.  Percentuálny podiel odzrkadľuje výšku vlastných zdrojov potrebných na dodržanie príslušných požiadaviek na kapitálový vankúš k dátumu zverejnenia. |
| 10 | **Vankúš pre globálne systémovo významné inštitúcie (%)**  Výška vlastných zdrojov, ktoré musia inštitúcie udržiavať v súlade s článkom 128 ods. 3 a článkom 131 smernice 2013/36/EÚ, vyjadrená ako percentuálny podiel celkových RWEA.  Percentuálny podiel odzrkadľuje výšku vlastných zdrojov potrebných na dodržanie príslušných požiadaviek na kapitálový vankúš k dátumu zverejnenia. |
| EU 10a | **Vankúš pre inak systémovo významné inštitúcie (%)**  Výška vlastných zdrojov, ktoré musia inštitúcie udržiavať v súlade s článkom 128 ods. 4 a článkom 131 smernice 2013/36/EÚ, vyjadrená ako percentuálny podiel celkových RWEA.  Percentuálny podiel odzrkadľuje výšku vlastných zdrojov potrebných na dodržanie príslušných požiadaviek na kapitálový vankúš k dátumu zverejnenia. |
| 11 | **Požiadavka na kombinovaný vankúš (%)**  V súlade s článkom 128 ods. 6 smernice 2013/36/EÚ, vyjadrená ako percentuálny podiel celkových RWEA. |
| EU 11a | **Celkové kapitálové požiadavky (OCR) (%)**  Súčet bodov i) a ii) takto:   1. podiel TSCR uvedený v riadku EU 7d; 2. v rozsahu, v akom je zákonne uplatniteľný, podiel požiadavky na kombinovaný vankúš uvedenej v článku 128 ods. 6) smernice 2013/36/EÚ.   Táto položka odráža podiel celkovej kapitálovej požiadavky (OCR) v zmysle vymedzenia v oddiele 1.2 dokumentu EBA SREP GL.  Ak sa neuplatňuje žiadna požiadavka na vankúš, zverejňuje sa iba bod i). |
| 12 | **Kapitál CET1 dostupný po splnení požiadaviek na celkové vlastné zdroje podľa SREP (%)** |
| 13 | **Veľkosť celkovej expozície**  Veľkosť celkovej expozície v súlade s hodnotou zverejnenou inštitúciami v prílohe XI dokumentu s IT riešeniami orgánu EBA (riadok 24 vzoru EU LR2 – LRCom: harmonizované zverejňovanie ukazovateľa finančnej páky). |
| 14 | **Ukazovateľ finančnej páky (%)**  Ukazovateľ finančnej páky v súlade s hodnotou zverejnenou inštitúciami v prílohe XI dokumentu s IT riešeniami orgánu EBA (riadok 25 vzoru EU LR2 – LRCom: harmonizované zverejňovanie ukazovateľa finančnej páky). |
| EU 14a | **Dodatočné požiadavky na vlastné zdroje na riešenie rizika nadmerného využívania finančnej páky (%)**  Dodatočné požiadavky na vlastné zdroje na riešenie rizika nadmerného využívania finančnej páky, ktoré uložil príslušný orgán podľa článku 104 ods. 1 písm. a) smernice 2013/36/EÚ, vyjadrené ako percentuálny podiel veľkosti celkovej expozície.  Dodatočné požiadavky na vlastné zdroje v súlade s hodnotou zverejnenou inštitúciami v prílohe XI dokumentu s IT riešeniami orgánu EBA (riadok EU-26a vzoru EU LR2 – LRCom: harmonizované zverejňovanie ukazovateľa finančnej páky). |
| EU 14b | Z **čoho: ktoré majú byť tvorené kapitálom CET1 (percentuálne body)**  Časť dodatočných požiadaviek na vlastné zdroje na riešenie rizika nadmerného využívania finančnej páky, ktoré uložil príslušný orgán podľa článku 104 ods. 1 písm. a) smernice 2013/36/EÚ, ktorá sa musí splniť prostredníctvom kapitálu CET1 v súlade s článkom 104a ods. 4 tretím pododsekom.  Dodatočné požiadavky na vlastné zdroje v súlade s hodnotou zverejnenou inštitúciami v prílohe XI dokumentu s IT riešeniami orgánu EBA (riadok EU-26b vzoru EU LR2 – LRCom: harmonizované zverejňovanie ukazovateľa finančnej páky). |
| EU 14c | **Celkové požiadavky na ukazovateľ finančnej páky podľa SREP (%)**  Súčet bodov i) a ii) takto:  i) minimálna požiadavka na ukazovateľ finančnej páky stanovená v článku 92 ods. 1 písm. d) nariadenia (EÚ) č. 575/2013 alebo upravená požiadavka na ukazovateľ finančnej páky vypočítaná v súlade s článkom 429a ods. 7 nariadenia (EÚ) č. 575/2013, podľa konkrétneho prípadu;  ii) dodatočné požiadavky na vlastné zdroje na riešenie rizika nadmerného využívania finančnej páky (požiadavky piliera 2 – P2R), ktoré uložil príslušný orgán podľa článku 104 ods. 1 písm. a) smernice 2013/36/EÚ, vyjadrené ako percentuálny podiel veľkosti celkovej expozície.  Táto položka odráža celkovú požiadavku na ukazovateľ finančnej páky podľa SREP (TSLRR) tak, ako ju inštitúcii oznámil príslušný orgán.  Ak príslušný orgán neuložil žiadne dodatočné požiadavky na vlastné zdroje s cieľom riešiť riziko nadmerného využívania finančnej páky, zverejňuje sa len bod i). |
| EU 14d | Požiadavka na vankúš ukazovateľa finančnej páky (%)  Článok 92 ods. 1a nariadenia (EÚ) č. 575/2013.  Príslušný vankúš ukazovateľa finančnej páky v súlade s hodnotou zverejnenou inštitúciami v prílohe XI dokumentu s IT riešeniami orgánu EBA (riadok 27 vzoru EU LR2 – LRCom: harmonizované zverejňovanie ukazovateľa finančnej páky). |
| EU 14e | **Požiadavka na celkový ukazovateľ finančnej páky (%)**  Súčet riadkov EU 14c a EU 14d. |
| 15 | **Vysokokvalitné likvidné aktíva (HQLA) spolu (vážená hodnota – priemer)**  Inštitúcie ako váženú hodnotu zverejňujú hodnotu likvidných aktív v súlade s článkom 9 delegovaného nariadenia Komisie (EÚ) 2015/61[[3]](#footnote-4) pred uplatnením mechanizmu úpravy stanoveného v článku 17 ods. 2 delegovaného nariadenia (EÚ) 2015/61. |
| EU 16a | **Záporné peňažné toky – celková vážená hodnota**  Inštitúcie zverejňujú súčet váženej hodnoty svojich záporných peňažných tokov, ako sú zverejnené v prílohe XIII [riadok 16 vzoru EU LIQ1 – kvantitatívne informácie o ukazovateli krytia likvidity (LCR)]. |
| EU 16b | **Kladné peňažné toky – celková vážená hodnota**  Inštitúcie zverejňujú súčet váženej hodnoty svojich kladných peňažných tokov, ako sú zverejnené v prílohe XIII [riadok 20 vzoru EU LIQ1 – kvantitatívne informácie o ukazovateli krytia likvidity (LCR)]. |
| 16 | **Celkové čisté záporné peňažné toky (upravená hodnota)**  Inštitúcie ako upravenú hodnotu zverejňujú čistý záporný tok likvidity, ktorý sa rovná celkovým záporným peňažným tokom po odpočítaní zníženia o plne vyňaté kladné peňažné toky, zníženia o kladné peňažné toky podliehajúce 90 % hornému ohraničeniu a zníženia o kladné peňažné toky podliehajúce 75 % hornému ohraničeniu. |
| 17 | **Ukazovateľ krytia likvidity (%)**  Inštitúcie ako upravenú hodnotu zverejňujú percentuálny podiel položky „Ukazovateľ krytia likvidity (%)“ v zmysle vymedzenia v článku 4 ods. 1 delegovaného nariadenia (EÚ) 2015/61.  Ukazovateľ krytia likvidity sa rovná pomeru vankúša likvidity úverovej inštitúcie k jej čistým záporným tokom likvidity za stresové obdobie 30 kalendárnych dní a vyjadruje sa ako percentuálny podiel. |
| 18 | **Celkové dostupné stabilné financovanie**  Inštitúcie zverejňujú výšku dostupného stabilného financovania vypočítanú v súlade so šiestou časťou hlavou IV kapitolou 3 nariadenia (EÚ) č. 575/2013, ako je zverejnené v prílohe XIII dokumentu s IT riešeniami (riadok 14 vzoru EU LIQ2 – ukazovateľ čistého stabilného financovania). |
| 19 | **Celkové požadované stabilné financovanie**  Inštitúcie zverejňujú výšku požadovaného stabilného financovania vypočítanú v súlade so šiestou časťou hlavou IV kapitolou 4 nariadenia (EÚ) č. 575/2013, ako je zverejnené v prílohe XIII dokumentu s IT riešeniami (riadok 33 vzoru EU LIQ2 – ukazovateľ čistého stabilného financovania). |
| 20 | **Ukazovateľ čistého stabilného financovania (NSFR) (%)**  Ukazovateľ čistého stabilného financovania vypočítaný v súlade s článkom 428b nariadenia (EÚ) č. 575/2013. |

**Vzor EU INS1 – Poistné účasti:** Pevný formát.

1. Inštitúcie uplatňujú pokyny uvedené nižšie v tejto prílohe na vyplnenie vzoru EU INS1, ako sa uvádza v prílohe I, pričom uplatňujú článok 438 písm. f) nariadenia (EÚ) č. 575/2013.

|  |  |
| --- | --- |
| **Odkazy na právne predpisy a pokyny** | |
| **Číslo stĺpca** | **Vysvetlenie** |
| a | **Hodnota expozície**  Hodnota expozície nástrojov vlastných zdrojov držaných v akejkoľvek poisťovni, zaisťovni alebo holdingovej poisťovni, ktorú inštitúcie neodpočítavajú od svojich vlastných zdrojov v súlade s článkom 49 nariadenia (EÚ) č. 575/2013 pri výpočte svojich kapitálových požiadaviek na individuálnom, subkonsolidovanom a konsolidovanom základe. |
| b | **Hodnota rizikovej expozície**  Hodnota rizikovej expozície nástrojov vlastných zdrojov držaných v akejkoľvek poisťovni, zaisťovni alebo holdingovej poisťovni, ktorú inštitúcie neodpočítavajú od svojich vlastných zdrojov v súlade s článkom 49 nariadenia (EÚ) č. 575/2013 pri výpočte svojich kapitálových požiadaviek na individuálnom, subkonsolidovanom a konsolidovanom základe. |

**Vzor EU INS2 – Finančné konglomeráty – informácie o vlastných zdrojoch a ukazovateli kapitálovej primeranosti.** Pevný formát.

1. Inštitúcie uplatňujú pokyny uvedené nižšie v tejto prílohe na vyplnenie vzoru EU INS2, ako sa uvádza v prílohe I dokumentu s IT riešeniami orgánu EBA, pričom uplatňujú článok 438 písm. g) nariadenia (EÚ) č. 575/2013.

|  |  |
| --- | --- |
| **Odkazy na právne predpisy a pokyny** | |
| **Číslo riadku** | **Vysvetlenie** |
| 1 | **Doplnkové požiadavky na vlastné zdroje finančného konglomerátu (hodnota)**  Výška doplnkových požiadaviek na vlastné zdroje finančného konglomerátu vypočítaná v súlade s článkom 6 smernice Európskeho parlamentu a Rady (ES) 2002/87[[4]](#footnote-5) a prílohou I k uvedenej smernici, ak sa uplatňuje metóda 1 alebo 2 stanovená v prílohe I. |
| 2 | **Ukazovateľ kapitálovej primeranosti finančného konglomerátu (%)**  Ukazovateľ kapitálovej primeranosti finančného konglomerátu vypočítaná v súlade s článkom 6 smernice (ES) 2002/87 a s prílohou I k uvedenej smernici, ak sa uplatňuje metóda 1 alebo 2 stanovená v prílohe I. |

**Tabuľka EU OVC – informácie ICAAP.** Flexibilný formát.

1. Inštitúcie uplatňujú pokyny uvedené nižšie v tejto prílohe na vyplnenie tabuľky EU OVC, ako sa uvádza v prílohe I, pričom uplatňujú článok 438 písm. a) a c) nariadenia (EÚ) č. 575/2013.

|  |  |
| --- | --- |
| **Odkazy na právne predpisy a pokyny** | |
| **Číslo riadku** | **Vysvetlenie** |
| a) | **Prístup k hodnoteniu primeranosti ich interného kapitálu.**  Inštitúcie zverejňujú súhrnné informácie o svojom prístupe k hodnoteniu primeranosti svojho interného kapitálu na pokrytie súčasných a budúcich činností. |
| b) | **Na žiadosť dotknutého príslušného orgánu výsledok interného procesu inštitúcie pre posudzovanie kapitálovej primeranosti.**  Inštitúcie tieto informácie zverejňujú len na žiadosť dotknutého príslušného orgánu. |

**Vzor EU CMS1 – Porovnanie modelovaných a štandardizovaných hodnôt rizikovo vážených expozícií na úrovni rizika.** Pevný formát.

1. Inštitúcie uplatňujú pokyny uvedené nižšie v tejto prílohe na vyplnenie vzoru EU CMS1, ako sa uvádza v prílohe I, pričom uplatňujú článok 438 písm. d) a da) nariadenia (EÚ) č. 575/2013.
2. Tento vzor zverejňujú len tie inštitúcie, ktoré používajú ktorýkoľvek z interných modelov, ktoré na výpočet hodnôt rizikovo vážených expozícií schválil príslušný orgán a na ktoré sa nevzťahuje výnimka podľa článku 92 ods. 3 druhého pododseku nariadenia (EÚ) č. 575/2013.
3. Inštitúcie v prípade potreby v opise sprevádzajúcom daný vzor vysvetlia účinok, ktorý má uplatňovanie minimálnych hodnôt kapitálu a neodpočítavanie položiek od vlastných zdrojov na výpočet vlastných zdrojov a hodnôt rizikovo vážených expozícií.
4. Ak boli navyše expozície IRB v súlade s pokynmi uvedenými nižšie pre riadky vylúčené z ich tried expozícií IRB a zverejnené v jednej z tried expozícií v rámci štandardizovaného prístupu uvedeného vo vzore, inštitúcie uvedú v sprievodnom opise svoje pôvodné triedy expozícií IRB.

|  |  |
| --- | --- |
| **Odkazy na právne predpisy a pokyny** | |
| **Číslo stĺpca** | **Vysvetlenie** |
| a | **RWEA pre modelované prístupy, ktorých používanie inštitúciami schválil orgán dohľadu**  Časť RWEA vypočítaná pomocou interných modelov, ktoré schválil príslušný orgán. |
| b | **RWEA pre portfóliá, pri ktorých sa používajú štandardizované prístupy**  Časť RWEA vypočítaná pomocou štandardizovaných prístupov. |
| c | **Celkové skutočné RWEA**  Súčet stĺpcov a a b; t. j. RWEA, ktoré inštitúcie vykazujú pomocou príslušných prístupov. Celkové skutočné RWEA zverejnené v riadku 8 predstavujú hodnotu pred úpravou o spodná hranicu pre výstupné hodnoty. |
| d | **RWEA vypočítané pomocou úplného štandardizovaného prístupu**  RWEA na účely porovnania rizikovo vážených aktív podľa úplného štandardizovaného prístupu (S-TREA) s modelovanou RWEA, ktorej používanie bankami schválil orgán dohľadu v súlade s rámcom Bazilej a podľa požiadaviek článku 438 písm. da) nariadenia (EÚ) č. 575/2013.  Inštitúcie zverejňujú RWEA, vypočítanú v súlade s článkom 92 ods. 5 a 6 nariadenia (EÚ) č. 575/2013, bez toho, aby uplatňovali prechodné ustanovenia článku 465 nariadenia (EÚ) č. 575/2013.  Celková hodnota zverejnená v riadku 8 bude základom pre výpočet spodnej hranice pre výstupné hodnoty na konci prechodného obdobia pre spodnú hranicu pre výstupné hodnoty. |
| EU d | **RWEA, ktoré sú základom spodnej hranice pre výstupné hodnoty**  RWEA na účely poskytnutia základu pre výpočet spodnej hranice pre výstupné hodnoty, ako sa vyžaduje v článku 438 písm. d) nariadenia (EÚ) č. 575/2013. Inštitúcie zverejňujú RWEA, vypočítanú v súlade s článkom 92 ods. 5 a 6 nariadenia (EÚ) č. 575/2013, po uplatnení prechodných ustanovení článku 465 nariadenia (EÚ) č. 575/2013.  Celková hodnota RWEA zverejnená v riadku 8 je základom pre výpočet spodnej hranice pre výstupné hodnoty. |
| **Odkazy na právne predpisy a pokyny** | |
| **Číslo riadku** | **Vysvetlenie** |
| 1 | **Kreditné riziko (okrem kreditného rizika protistrany)**  RWEA vypočítané v súlade s treťou časťou hlavou II kapitolami 1 až 4 nariadenia (EÚ) č. 575/2013. |
| 2 | **Kreditné riziko protistrany**  RWEA vypočítané v súlade s treťou časťou hlavou II kapitolou 6 nariadenia (EÚ) č. 575/2013. |
| 3 | **Úprava ocenenia pohľadávky**  RWEA vypočítané v súlade s treťou časťou hlavou VI nariadenia (EÚ) č. 575/2013. |
| 4 | **Sekuritizačné expozície v bankovej knihe**  RWEA vypočítané v súlade s treťou časťou hlavou II kapitolou 5 nariadenia (EÚ) č. 575/2013. |
| 5 | **Trhové riziko**  RWEA vypočítané v súlade s treťou časťou hlavou IV nariadenia (EÚ) č. 575/2013. |
| 6 | **Operačné riziko**  RWEA vypočítané v súlade s treťou časťou hlavou III nariadenia (EÚ) č. 575/2013. |
| 7 | **Ostatné hodnoty rizikových expozícií**  RWEA, ktoré nie sú zachytené v riadkoch 1 až 6 [napr. RWEA vyplývajúce z rizika vyrovnania (riadok 15 vo vzore OV1) a hodnoty pod prahovými hodnotami na odpočet (riadok 25 vo vzore OV1)]. |
| 8 | **Spolu**  Súčet riadkov 1 až 7. |

**Vzor EU CMS2 – Porovnanie modelovaných a štandardizovaných hodnôt rizikovo vážených expozícií pre kreditné riziko na úrovni triedy aktív.** Pevný formát.

1. Inštitúcie uplatňujú pokyny uvedené nižšie v tejto prílohe na vyplnenie vzoru EU CMS2, ako sa uvádza v prílohe I, pričom uplatňujú článok 438 písm. d) a da) nariadenia (EÚ) č. 575/2013.
2. Tento vzor zverejňujú len tie inštitúcie, ktoré vypočítavajú RWEA kreditného rizika pomocou prístupov interných ratingov (IRB) v súlade s treťou časťou hlavou II kapitolou 3 nariadenia (EÚ) č. 575/2013 a na ktoré sa nevzťahuje výnimka uvedená v článku 92 ods. 3 druhom pododseku nariadenia (EÚ) č. 575/2013.
3. Inštitúcie v prípade potreby v opise sprevádzajúcom daný vzor vysvetlia účinok, ktorý má uplatňovanie minimálnych hodnôt kapitálu a neodpočítavanie položiek od vlastných zdrojov na výpočet vlastných zdrojov a hodnôt rizikovo vážených expozícií.

|  |  |
| --- | --- |
| **Odkazy na právne predpisy a pokyny** | |
| **Číslo stĺpca** | **Vysvetlenie** |
| a | **RWEA pre modelované prístupy, ktorých používanie inštitúciami schválil orgán dohľadu**  Časť RWEA vypočítaná pomocou prístupov interných ratingov (IRB), ktoré schválil príslušný orgán. |
| b | **RWEA pre stĺpec a), ak sa prepočítavajú pomocou štandardizovaného prístupu**  RWEA vypočítané pomocou prístupov IRB, ktoré schválil príslušný orgán, stĺpca a) prepočítané pomocou štandardizovaného prístupu. Inými slovami, zodpovedajúca hodnota RWEA podľa štandardizovaného prístupu pre stĺpec a). |
| c | **Celkové skutočné RWEA**  RWEA, ktoré inštitúcie vykazujú ako skutočné požiadavky. Súčet RWEA pri prístupoch IRB, ktorých používanie inštitúciami schválil orgán dohľadu, a RWEA podľa štandardizovaných prístupov. |
| d | **RWEA vypočítané pomocou úplného štandardizovaného prístupu**  RWEA na účely porovnania rizikovo vážených aktív pre kreditné riziko podľa úplného štandardizovaného prístupu (S-RWEA) na úrovni triedy aktív s príslušnou modelovanou RWEA, ktorej používanie bankami pri kreditnom riziku schválil orgán dohľadu v súlade s rámcom Bazilej a podľa požiadaviek článku 438 písm. da) nariadenia (EÚ) č. 575/2013.  Inštitúcie zverejňujú RWEA, vypočítanú v súlade s článkom 92 ods. 5 a 6 nariadenia (EÚ) č. 575/2013, bez toho, aby uplatňovali prechodné ustanovenia článku 465 nariadenia (EÚ) č. 575/2013. |
| EU d | **RWEA, ktoré sú základom spodnej hranice pre výstupné hodnoty**  RWEA na účely poskytnutia základu pre výpočet spodnej hranice pre výstupné hodnoty, ako sa vyžaduje v článku 438 písm. d) nariadenia (EÚ) č. 575/2013. Inštitúcie zverejňujú RWEA, vypočítanú v súlade s článkom 92 ods. 5 a 6 nariadenia (EÚ) č. 575/2013, pričom uplatňujú prechodné ustanovenia článku 465 nariadenia (EÚ) č. 575/2013. |
| **Odkazy na právne predpisy a pokyny** | |
| **Číslo riadku** | **Vysvetlenie** |
| 1, EU1a, EU1b, EU1c, EU1d, 2, 3, 5, 5.1, 5.2, EU 5a, EU 5b, EU 5c, 6, 6.1, EU6.1a, EU6.1b, EU 7a, EU 7b, EU 7c, EU 7d, EU 7e, EU 7f, 8 | Inštitúcie zahŕňajú rozčlenenie hodnôt rizikovo vážených expozícií podľa triedy expozícií a triedy podexpozícií, ako sú vymedzené v súlade s článkom 147 nariadenia (EÚ) č. 575/2013.  Ak by sa expozície podľa IRB boli v rámci štandardizovaného prístupu (SA) priradili do inej triedy expozícií, expozície podľa IRB sa vylúčia z ich triedy expozícií IRB a zverejňujú sa v jednej z týchto tried expozícií štandardizovaného prístupu, ako sú vymedzené v súlade s článkom 112 nariadenia (EÚ) č. 575/2013:   * kategorizované ako expozície voči multilaterálnym rozvojovým bankám podľa SA; * kategorizované ako expozície voči medzinárodným organizáciám podľa SA; * kategorizované ako expozície zabezpečené nehnuteľným majetkom a expozície ADC podľa SA; * kategorizované ako expozície v stave zlyhania podľa SA; * kategorizované ako expozície voči podriadenému dlhu podľa SA; * kategorizované ako expozície vo forme krytých dlhopisov podľa SA kategorizované ako pohľadávky voči inštitúciám a podnikateľským subjektom s krátkodobým ratingovým hodnotením podľa SA.   V prípade triedy expozícií „Podnikateľské subjekty“ inštitúcie zverejňujú aj medzisúčty pre expozície podľa F-IRB a expozície podľa A-IRB na základe riadkov 5.1 a 5.2 tohto vzoru.  Riadky 4 a 7 sa v EÚ neuplatňujú.  V rámci riadku 8 „Ostatné“ inštitúcie zverejňujú expozície priradené do triedy expozícií podľa IRB „Iné aktíva, ktoré nemajú povahu kreditného záväzku“ a expozície podľa IRB, ktoré by sa boli priradili do triedy expozícií podľa SA „Ostatné položky“. |
| 9 | **Spolu**  Súčet riadkov 1, EU1a, EU1b, EU1c, EU1d, 2, 3, 5, 6, EU7a, EU 7b, EU7c, EU7d, EU7e, EU7f, 8. |

1. Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a o zmene nariadenia (EÚ) č. 648/2012, zmenené nariadením (EÚ) 2024/1623 [[Ú. v. EÚ L 176, 27.6.2013, s. 1](https://eur-lex.europa.eu/legal-content/SK/AUTO/?uri=OJ:L:2013:176:TOC); [Nariadenie (EÚ) 2024/1623 – SK – EUR-Lex (europa.eu)](https://eur-lex.europa.eu/legal-content/SK/TXT/?uri=OJ:L_202401623)]. [↑](#footnote-ref-2)
2. Usmernenia EBA/GL/2018/03 Európskeho orgánu pre bankovníctvo z 19. júla 2018 o revidovaných spoločných postupoch a metodikách postupu preskúmania a hodnotenia orgánmi dohľadu (SREP) a stresového testovania orgánmi dohľadu. [↑](#footnote-ref-3)
3. Delegované nariadenie Komisie (EÚ) 2015/61 z 10. októbra 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o požiadavku na krytie likvidity pre úverové inštitúcie (Ú. v. EÚ L 11, 17.1.2015, s. 1). [↑](#footnote-ref-4)
4. Smernica Európskeho parlamentu a Rady 2002/87/ES zo 16. decembra 2002 o doplnkovom dohľade nad úverovými inštitúciami, poisťovňami a investičnými spoločnosťami vo finančnom konglomeráte, ktorou sa menia a dopĺňajú smernice Rady 73/239/EHS, 79/267/EHS, 92/49/EHS, 92/96/EHS, 93/6/EHS a 93/22/EHS a smernice Európskeho parlamentu a Rady 98/78/ES a 2000/12/ES (Ú. v. EÚ L 35, 11.2.2003, s. 1). [↑](#footnote-ref-5)