IARSCRÍBHINN II

Treoracha maidir le teimpléid nochta fhorbhreathnaithe

**Teimpléad EU OV1 – Forbhreathnú ar mhéideanna iomlána neamhchosanta ar riosca.** Formáid sheasta.

1. Cuirfidh institiúidí na treoracha thíos i bhfeidhm chun teimpléad EU OV1 mar a chuirtear i láthair in Iarscríbhinn I a ghabhann le réitigh TF ÚBE a líonadh, agus Airteagal 438, pointe (d), de Rialachán (AE) Uimh. 575/2013 (‘CRR’)[[1]](#footnote-2) á chur i bhfeidhm.
2. Míneoidh institiúidí, i gcás inarb ábhartha, san insint a ghabhann leis an teimpléad, an tionchar a bhíonn ag bunleibhéil chaipitil a chur i bhfeidhm agus gan ítimí a asbhaint ó chistí dílse ar ríomh na gcistí sin agus na méideanna neamhchosanta ar riosca.

|  |  |
| --- | --- |
| **Tagairtí dlíthiúla agus treoracha** | |
| **Uimhir cholúin** | **Míniú** |
| a | **Méideanna iomlána neamhchosanta ar riosca**  An méid iomlán neamhchosanta ar riosca arna ríomh i gcomhréir le hAirteagal 92(4) de Rialachán (AE) Uimh. 575/2013 le haghaidh rónna 1 go 28, le hAirteagal 92(3) den Rialachán sin le haghaidh ró 29, agus le hAirteagail 95, 96 agus 98 de Rialachán (AE) Uimh. 575/2013. |
| b | **Méideanna iomlána neamhchosanta ar riosca (T-1)**  Méideanna iomlána neamhchosanta ar riosca mar a nochtadh le linn na tréimhse nochta roimhe sin. |
| c | **Ceanglais cistí dílse iomlána**  Ceanglais cistí dílse a chomhfhreagraíonn do na méideanna iomlána neamhchosanta ar riosca le haghaidh na gcatagóirí riosca éagsúla. |
| **Tagairtí dlíthiúla agus treoracha** | |
| **Uimhir an ró** | **Míniú** |
| 1 | **Riosca creidmheasa (cé is moite de riosca creidmheasa contrapháirtí)**  Méideanna neamhchosanta atá ualaithe ó thaobh riosca (MNCURanna) agus ceanglais cistí dílse, arna ríomh i gcomhréir le Caibidlí 1 go 4 de Theideal II de Chuid a Trí de Rialachán (AE) Uimh. 575/2013, agus le hAirteagal 379 de Rialachán (AE) Uimh. 575/2013. MNCURanna maidir le riosca creidmheasa contrapháirtí (Rialachán (AE) Uimh. 575/2013) agus maidir le neamhchosaintí ar urrúsú sa leabhar neamhthrádála, eisiatar iad agus nochtar iad i rónna 6 agus 16 den teimpléad seo. Áireoidh institiúidí sa mhéid a nochtar sa ró seo MNCURanna agus ceanglais cistí dílse le haghaidh riosca na seachadtaí in aisce arna ríomh i gcomhréir le hAirteagal 379 de Rialachán (AE) Uimh. 575/2013. |
| 2 | **Riosca creidmheasa (cé is moite de riosca creidmheasa contrapháirtí) - Ar de sin an cur chuige caighdeánaithe**  MNCURanna agus ceanglais cistí dílse arna ríomh i gcomhréir le cur chuige caighdeánaithe an Riosca Creidmheasa (Caibidil 2 de Theideal II de Chuid a Trí de Rialachán (AE) Uimh. 575/2013 agus Airteagal 379 de Rialachán (AE) Uimh. 575/2013). |
| 3 | **Riosca creidmheasa (cé is moite de riosca creidmheasa contrapháirtí) - Ar de sin Bonnchur chuige IRB (F-IRB)**  MNCURanna agus ceanglais cistí dílse arna ríomh i gcomhréir leis an Riosca Creidmheasa – Bonnchur chuige IRB (Caibidil 3 de Theideal II de Chuid a Trí de Rialachán (AE) Uimh. 575/2013), cé is moite de MNCURanna a nochtar i ró 4 maidir le neamhchosaintí ar iasachtú speisialaithe atá faoi réir chur chuige an tsliotánaithe, agus i ró EU 4a le haghaidh cothromais faoin gcur chuige simplí atá ualaithe ó thaobh riosca, agus lena n‑áirítear MNCURanna agus ceanglais cistí dílse arna ríomh i gcomhréir le hAirteagal 379 de Rialachán (AE) Uimh. 575/2013. |
| 4 | **Riosca creidmheasa (cé is moite de riosca creidmheasa contrapháirtí) - Ar de sin: cur chuige an tsliotánaithe**  MNCURanna agus ceanglais cistí dílse le haghaidh neamhchosaintí ar iasachtú speisialaithe atá faoi réir chur chuige an tsliotánaithe arna ríomh i gcomhréir le hAirteagal 153(5) de Rialachán (AE) Uimh. 575/2013. |
| EU 4a | **Riosca creidmheasa (cé is moite de riosca creidmheasa contrapháirtí) - Ar de sin: cothromais faoin gcur chuige simplí atá ualaithe ó thaobh riosca**  MNCURanna agus ceanglais cistí dílse le haghaidh neamhchosaintí ar chothromais i gcás ina bhfuil feidhm ag forálacha idirthréimhseacha Airteagal 495(1), pointe (b), de Rialachán (AE) Uimh. 575/2013. |
| 5 | **Riosca creidmheasa (cé is moite de riosca creidmheasa contrapháirtí) - Ar de sin Ardchur chuige IRB (A-IRB)**  MNCURanna agus ceanglais cistí dílse arna ríomh i gcomhréir leis an Riosca Creidmheasa – Ardchur chuige IRB (Caibidil 3 de Theideal II de Chuid a Trí de Rialachán (AE) Uimh. 575/2013), cé is moite de MNCURanna a nochtar i ró 4 maidir le neamhchosaintí ar iasachtú speisialaithe atá faoi réir chur chuige an tsliotánaithe, agus i ró EU 4a le haghaidh cothromais faoin gcur chuige simplí atá ualaithe ó thaobh riosca, agus lena n‑áirítear MNCURanna agus ceanglais cistí dílse arna ríomh i gcomhréir le hAirteagal 379 de Rialachán (AE) Uimh. 575/2013. |
| 6 | **Riosca creidmheasa contrapháirtí**  MNCURanna agus ceanglais cistí dílse arna ríomh i gcomhréir le Caibidil 6 de Theideal II de Chuid a Trí de Rialachán (AE) Uimh. 575/2013 le haghaidh riosca creidmheasa contrapháirtí. |
| 7 | **Riosca creidmheasa contrapháirtí - Ar de sin an cur chuige caighdeánaithe**  MNCURanna agus ceanglais cistí dílse arna ríomh i gcomhréir le Roinn 3 de Chaibidil 6 de Theideal II de Chuid a Trí de Rialachán (AE) Uimh. 575/2013. |
| 8 | **Riosca creidmheasa contrapháirtí - Ar de sin modh na samhlacha inmheánacha**  MNCURanna agus ceanglais cistí dílse arna ríomh i gcomhréir le hAirteagal 283 de Rialachán (AE) Uimh. 575/2013. |
| EU 8a | **Riosca creidmheasa contrapháirtí - Ar de sin neamhchosaintí ar chontrapháirtí lárnach**  MNCURanna agus ceanglais cistí dílse arna ríomh i gcomhréir le Roinn 9 de Chaibidil 6 de Theideal II de Chuid a Trí de Rialachán (AE) Uimh. 575/2013. |
| 9 | **Riosca creidmheasa contrapháirtí - Ar de sin riosca creidmheasa contrapháirtí eile**  MNCURanna riosca creidmheasa contrapháirtí agus ceanglais cistí dílse nach nochtar faoi rónna 7, 8, agus EU 8a. |
| 10 | **Riosca an choigeartaithe ar luacháil creidmheasa - Riosca CVA**  MNCURanna agus ceanglais cistí dílse arna ríomh i gcomhréir le Teideal VI de Chuid a Trí de Rialachán (AE) Uimh. 575/2013. |
| EU 10a | **Riosca margaidh - Ar de sin an cur chuige caighdeánaithe**  MNCURanna agus ceanglais cistí dílse arna ríomh i gcomhréir le hAirteagal 383 de Rialachán (AE) Uimh. 575/2013. |
| EU 10b | **Riosca CVA - Ar de sin an cur chuige bunúsach (F-BA agus R-BA)**  MNCURanna agus ceanglais cistí dílse arna ríomh i gcomhréir le hAirteagal 384 de Rialachán (AE) Uimh. 575/2013. |
| EU 10c | **Riosca CVA - Ar de sin an cur chuige simplithe**  MNCURanna agus ceanglais cistí dílse arna ríomh i gcomhréir le hAirteagal 385 de Rialachán (AE) Uimh. 575/2013. |
| 11 | Neamhbhainteach |
| 12 | Neamhbhainteach |
| 13 | Neamhbhainteach |
| 14 | Neamhbhainteach |
| 15 | **Riosca socraíochta**  MNCURanna agus ceanglais cistí dílse arna ríomh i gcomhair riosca socraíochta/seachadta i gcomhréir le hAirteagal 378 de Rialachán (AE) Uimh. 575/2013. |
| 16 | **Neamhchosaintí ar urrúsú sa leabhar neamhthrádála (tar éis an uasteorainn a chur i bhfeidhm)**  MNCURanna agus ceanglais cistí dílse arna ríomh i gcomhréir le Caibidil 5 de Theideal II de Chuid a Trí de Rialachán (AE) Uimh. 575/2013. |
| 17 | **Urrúsú - Ar de sin Cur Chuige na Rátálacha Inmheánacha i leith an Urrsúsaithe (cur chuige SEC-IRBA)**  MNCURanna agus ceanglais cistí dílse arna ríomh i gcomhréir le cur chuige rialála SEC-IRBA, a mbaintear úsáid as i gcomhréir le hordlathas na gcineálacha cur chuige a leagtar amach in Airteagal 254 de Rialachán (AE) Uimh. 575/2013. |
| 18 | **Urrúsú – Ar de sin Cur Chuige Bunaithe ar Rátálacha Seachtracha le haghaidh an Urrúsaithe (cur chuige SEC-ERBA) (lena n‑áirítear Cur Chuige an Mheasúnaithe Inmheánaigh (IAA))**  MNCURanna agus ceanglais cistí dílse arna ríomh i gcomhréir le cur chuige rialála SEC-ERBA (lena n‑áirítear IAA), a mbaintear úsáid as i gcomhréir le hordlathas na gcineálacha cur chuige a leagtar amach in Airteagal 254 de Rialachán (AE) Uimh. 575/2013. |
| 19 | **Urrúsú - Ar de sin Cur Chuige Caighdeánaithe Urrúsaithe (cur chuige SEC-SA)**  MNCURanna agus ceanglais cistí dílse arna ríomh i gcomhréir le cur chuige rialála SEC-SA, a mbaintear úsáid as i gcomhréir le hordlathas na gcineálacha cur chuige a leagtar amach in Airteagal 254 de Rialachán (AE) Uimh. 575/2013. |
| EU 19a | **Urrúsú - Ar de sin 1 250 % / asbhaint**  MNCURanna agus ceanglais cistí dílse le haghaidh neamhchosaintí ar urrúsú maidir le hualú riosca an leabhair neamhthrádála ag 1 250 % nó arna n‑asbhaint as cistí dílse i gcomhréir le Caibidil 5 de Theideal II de Chuid a Trí de Rialachán (AE) Uimh. 575/2013. |
| 20 | **Rioscaí an tsuímh, malairte eachtraí agus tráchtearraí (Riosca margaidh)**  MNCURanna agus ceanglais cistí dílse arna ríomh i gcomhréir le Teideal IV de Chuid a Trí de Rialachán (AE) Uimh. 575/2013. |
| 21 | **Riosca margaidh - Ar de sin an Cur chuige caighdeánaithe malartach (A-SA)**  MNCURanna agus ceanglais cistí dílse arna ríomh i gcomhréir le Caibidil 1a de Theideal IV de Chuid a Trí de Rialachán (AE) Uimh. 575/2013.  Go dtí dáta chur i bhfeidhm úsáid na gcineálacha cur chuige malartacha a leagtar amach i gCuid a Trí, Teideal IV, Caibidlí 1a agus 1b de Rialachán (AE) Uimh. 575/2013 chun na ceanglais cistí dílse dá dtagraítear in Airteagal 92(4), pointí (b)(i) agus (c), agus Airteagal 92(5), pointí (b) agus (c), den Rialachán sin a ríomh iarbhír, níl an ró seo infheidhme. |
| EU 21a | **Riosca margaidh - Ar de sin an Cur chuige caighdeánaithe simplithe (S-SA)**  MNCURanna agus ceanglais cistí dílse arna ríomh i gcomhréir le hAirteagal 325a de Rialachán (AE) Uimh. 575/2013.  Go dtí dáta chur i bhfeidhm úsáid na gcineálacha cur chuige malartacha a leagtar amach i gCuid a Trí, Teideal IV, Caibidlí 1a agus 1b de Rialachán (AE) Uimh. 575/2013 chun na ceanglais cistí dílse dá dtagraítear in Airteagal 92(4), pointí (b)(i) agus (c), agus Airteagal 92(5), pointí (b) agus (c), den Rialachán sin a ríomh iarbhír, níl an ró seo infheidhme. |
| 22 | **Riosca margaidh - Ar de sin Cur Chuige Malartach na Samhlacha Inmheánacha (A-IMA)**  MNCURanna agus ceanglais cistí dílse arna ríomh i gcomhréir le Caibidil 1b de Theideal IV de Chuid a Trí de Rialachán (AE) Uimh. 575/2013.  Go dtí dáta chur i bhfeidhm úsáid na gcineálacha cur chuige malartacha a leagtar amach i gCuid a Trí, Teideal IV, Caibidlí 1a agus 1b de Rialachán (AE) Uimh. 575/2013 chun na ceanglais cistí dílse dá dtagraítear in Airteagal 92(4), pointí (b)(i) agus (c), agus Airteagal 92(5), pointí (b) agus (c), den Rialachán sin a ríomh iarbhír, níl an ró seo infheidhme. |
| EU 22a | **Neamhchosaintí móra**  MNCURanna agus ceanglais cistí dílse arna ríomh i gcomhréir le hAirteagal 92(4), pointe (b)(ii), de Rialachán (AE) Uimh. 575/2013. |
| 23 | **Ath-aicmithe idir na leabhair trádála agus neamhthrádála**  MNCURanna agus ceanglais cistí dílse arna ríomh i gcomhréir le hAirteagal 104a(3)(4)(6) de Rialachán (AE) Uimh. 575/2013. |
| 24 | **Riosca oibriúcháin**  MNCURanna agus ceanglais cistí dílse arna ríomh i gcomhréir le Teideal III de Chuid a Trí de Rialachán (AE) Uimh. 575/2013. |
| EU 24a | **Neamhchosaintí ar chripteashócmhainní**  MNCURanna agus ceanglais cistí dílse arna ríomh i gcomhréir leis an láimhseáil stuamachta idirthréimhseach dá dtagraítear in Airteagal 501d(2) de Rialachán (AE) Uimh. 575/2013. |
| 25 | **Méid faoi bhun na dtairseach asbhainte (faoi réir ualú riosca 250 %)**  Comhfhreagróidh an méid do shuim mhéideanna na n‑ítimí atá faoi réir ualú riosca 250 % dá dtagraítear in Airteagal 48(4) de Rialachán (AE) Uimh. 575/2013 tar éis an t‑ualú riosca 250 % a chur i bhfeidhm. Áirítear ar na méideanna sin na nithe seo a leanas:   * sócmhainní cánach iarchurtha atá ag brath ar bhrabúsacht todhchaí agus a eascraíonn ó dhifríochtaí sealadacha, agus atá, i bhfoirm chomhiomlán, cothrom le 10 % d’ítimí Ghnáthchothromas Leibhéal 1 na hinstitiúide nó níos lú ná sin, arna ríomh i gcomhréir le hAirteagal 48(1), pointe (a), de Rialachán (AE) Uimh. 575/2013. * infheistíochtaí suntasacha in eintiteas earnála airgeadais, sealúchais dhíreacha, indíreacha agus shintéiseacha in ionstraimí Ghnáthchothromas Leibhéal 1 na n‑eintiteas sin atá ag an institiúid atá, i bhfoirm chomhiomlán, cothrom le 10 % d’ítimí Ghnáthchothromas Leibhéal 1 na hinstitiúide nó níos lú ná sin, arna ríomh i gcomhréir le hAirteagal 48(1), pointe (b), de Rialachán (AE) Uimh. 575/2013.   Nochtar an fhaisnéis sa ró seo chun críocha eolais amháin toisc go bhfuil an méid atá san áireamh anseo san áireamh freisin i ró 1, i gcás ina n‑iarrtar ar institiúidí faisnéis a nochtadh maidir le riosca creidmheasa. |
| 26 | **An bunleibhéal aschuir arna chur i bhfeidhm (%)**  An bunleibhéal aschuir, arna shloinneadh mar chéatadán, arna chur i bhfeidhm ag an institiúid  agus an luach coigeartaithe bunleibhéil i rónna 27 agus 28 á ríomh aici: an fachtóir ‘x’ de bhun Airteagal 92(3) agus Airteagal 465(1) de Rialachán (AE) Uimh. 575/2013.  Níl feidhm ag an ró seo maidir le hinstitiúidí atá faoi réir dhíolúine Airteagal 92(3), an dara fomhír, de Rialachán (AE) Uimh. 575/2013. |
| 27 | **Coigeartú bunleibhéil (sula gcuirtear an uasteorainn idirthréimhseach i bhfeidhm)**  I gcás institiúidí atá faoi réir an bhunleibhéil aschuir de réir Airteagal 92(3)(a) de Rialachán (AE) Uimh. 575/2013, an méadú ar na méideanna iomlána neamhchosanta ar riosca, bunaithe ar an mbunleibhéal aschuir a chuirtear i bhfeidhm i ró 26, gan an uasteorainn idirthréimhseach a chur i bhfeidhm mar a leagtar amach in Airteagal 465(2) de Rialachán (AE) Uimh. 575/2013.  Níl feidhm ag an ró seo maidir le hinstitiúidí atá faoi réir dhíolúine Airteagal 92(3), an dara fomhír, de Rialachán (AE) Uimh. 575/2013. |
| 28 | **Coigeartú bunleibhéil (tar éis an uasteorainn idirthréimhseach a chur i bhfeidhm)**  I gcás institiúidí atá faoi réir an bhunleibhéil aschuir de réir Airteagal 92(3)(a) de Rialachán (AE) Uimh. 575/2013, an méadú ar na méideanna iomlána neamhchosanta ar riosca, bunaithe ar an mbunleibhéal aschuir a chuirtear i bhfeidhm i ró 26, tar éis chur i bhfeidhm na huasteorann idirthréimhsí a leagtar amach in Airteagal 465(2) de Rialachán (AE) Uimh. 575/2013.  Níl feidhm ag an ró seo maidir le hinstitiúidí atá faoi réir dhíolúine Airteagal 92(3), an dara fomhír, de Rialachán (AE) Uimh. 575/2013. |
| 29 | **Iomlán**  An méid iomlán neamhchosanta ar riosca, arna ríomh i gcomhréir le hAirteagal 92(3) agus Airteagail 95, 96 agus 98 de Rialachán (AE) Uimh. 575/2013.  Tá an ró seo cothrom le suim na rónna seo a leanas: 1, 6, 10, 15, 16, 20, EU22a, 23, 24, EU 24a, 28. |

**Teimpléad EU KM1 – Teimpléad na bpríomh-mhéadrachtaí.** Formáid sheasta.

1. Cuirfidh institiúidí na treoracha a thugtar thíos san Iarscríbhinn seo i bhfeidhm chun teimpléad EU KM1 a chuirtear i láthair in Iarscríbhinn I a ghabhann le réitigh TF ÚBE a líonadh, agus Airteagal 447, pointí (a) go (g), agus Airteagal 438, pointe (b), de Rialachán (AE) Uimh. 575/2013 á gcur i bhfeidhm.

|  |  |
| --- | --- |
| **Tagairtí dlíthiúla agus treoracha** | |
| **Uimhir cholúin** | **Míniú** |
| a - e | Déanfar tréimhsí nochta T, T‑1, T‑2, T‑3 agus T‑4 a shainmhíniú mar thréimhsí ráithiúla agus líonfar iad de réir na minicíochta a leagtar síos in Airteagal 433, 433a, 433b agus 433c de Rialachán (AE) Uimh. 575/2013.  Na hinstitiúidí a nochtfaidh an fhaisnéis atá sa teimpléad seo ar bhonn ráithiúil, soláthróidh siad sonraí do thréimhsí T, T‑1, T‑2, T‑3 agus T‑4; na hinstitiúidí a nochtfaidh an fhaisnéis atá sa teimpléad seo ar bhonn leathbhliantúil, soláthróidh siad sonraí do thréimhsí T, T‑2 agus T‑4; agus na hinstitiúidí a nochtfaidh an fhaisnéis atá sa teimpléad seo ar bhonn bliantúil, soláthróidh siad sonraí do thréimhsí T agus T‑4.  Nochtfaidh institiúidí na dátaí a chomhfhreagraíonn do na tréimhsí nochta.  Ní gá sonraí a nochtadh le haghaidh tréimhsí roimhe seo nuair a nochtar sonraí den chéad uair. |
| **Tagairtí dlíthiúla agus treoracha** | |
| **Uimhir an ró** | **Míniú** |
| 1 | **Caipiteal Gnáthchothromas Leibhéal 1 (CET1)**  Is é méid chaipiteal Gnáthchothromas Leibhéal 1 an méid a nochtfaidh institiúidí in Iarscríbhinn VII a ghabhann leis na réitigh TF (ró 29 de theimpléid EU CC1 ‘Comhdhéanamh na gcistí dílse rialaitheacha’). |
| 2 | **Caipiteal Leibhéal 1**  Is é méid chaipiteal Leibhéal 1 an méid a nochtfaidh institiúidí in Iarscríbhinn VII a ghabhann le réitigh TF ÚBE (ró 45 de theimpléid EU CC1 ‘Comhdhéanamh na gcistí dílse rialaitheacha’). |
| 3 | **Caipiteal iomlán**  Is é méid an chaipiteal iomláin an méid a nochtfaidh institiúidí in Iarscríbhinn VII a ghabhann le réitigh TF ÚBE (ró 59 de theimpléid EU CC1 ‘Comhdhéanamh na gcistí dílse rialaitheacha’). |
| 4 | **Méid iomlán neamhchosanta ar riosca**  Is é an méid iomlán neamhchosanta ar riosca an méid a nochtfaidh institiúidí in Iarscríbhinn VII a ghabhann le réitigh TF ÚBE (ró 60 de theimpléad EU CC1 ‘Comhdhéanamh na gcistí dílse rialaitheacha’). |
| 4a | **Neamhchosaint iomlán ar riosca sula gcuirtear bunleibhéal i bhfeidhm**  I gcás institiúidí atá faoi réir an bhunleibhéil aschuir de réir Airteagal 92(3) de Rialachán (AE) Uimh. 575/2013, na méideanna iomlána neamhchosanta ar riosca roimh an mbunleibhéal, mar a shainmhínítear in Airteagal 92(4) de Rialachán (AE) Uimh. 575/2013.  I gcás na méideanna iomlána neamhchosanta ar riosca roimh an mbunleibhéal, ba cheart, sa mhéid nochta, aon choigeartú a dhéantar ar na méideanna iomlána neamhchosanta ar riosca a eisiamh ó chur i bhfeidhm an bhunleibhéil aschuir. |
| 5 | **Cóimheas Gnáthchothromas Leibhéal 1 (%)**  Is é a bheidh i gcóimheas caipitil Gnáthchothromas Leibhéal 1 an luach a nochtfaidh institiúidí in Iarscríbhinn VII a ghabhann leis na réitigh TF (ró 61 de theimpléad EU CC1 ‘Comhdhéanamh na gcistí dílse rialaitheacha’). |
| 5a | Neamhbhainteach |
| 5b | **Cóimheas Gnáthchothromas Leibhéal 1 agus na méideanna iomlána neamhchosanta ar riosca gan bunleibhéal á chur san áireamh (%)**  Cóimheas caipitil Gnáthchothromas Leibhéal 1 mar a shainmhínítear in Airteagal 92(2), pointe (a), de Rialachán (AE) Uimh. 575/2013, arna shloinneadh mar chéatadán den mhéid iomlán neamhchosanta ar riosca arna ríomh trí thionchar an bhunleibhéil aschuir a eisiamh i gcomhréir le hAirteagal 92(4) de Rialachán (AE) Uimh. 575/2013. |
| 6 | **Cóimheas Leibhéal 1 (%)**  Is é a bheidh i gcóimheas caipitil Leibhéal 1 an luach a nochtfaidh institiúidí in Iarscríbhinn VII a ghabhann leis na réitigh TF (ró 62 de theimpléad EU CC1 ‘Comhdhéanamh na gcistí dílse rialaitheacha’). |
| 6a | Neamhbhainteach |
| 6b | **Cóimheas Leibhéal 1 agus na méideanna iomlána neamhchosanta ar riosca gan bunleibhéal á chur san áireamh (%)**  Cóimheas caipitil Leibhéal 1 mar a shainmhínítear in Airteagal 92(2), pointe (b), de Rialachán (AE) Uimh. 575/2013, arna shloinneadh mar chéatadán den mhéid iomlán neamhchosanta ar riosca arna ríomh trí thionchar an bhunleibhéil aschuir a eisiamh i gcomhréir le hAirteagal 92(4) de Rialachán (AE) Uimh. 575/2013. |
| 7 | **Cóimheas caipitil iomlán (%)**  Is é a bheidh sa chóimheas caipitil iomlán an luach a nochtfaidh institiúidí in Iarscríbhinn VII a ghabhann leis na réitigh TF (ró 63 de theimpléad EU CC1 ‘Comhdhéanamh na gcistí dílse rialaitheacha’). |
| 7a | Neamhbhainteach |
| 7b | **Cóimheas caipitil iomlán agus na méideanna iomlána neamhchosanta ar riosca gan bunleibhéal á chur san áireamh (%)**  Cóimheas caipitil iomlán mar a shainmhínítear in Airteagal 92(2), pointe (c), de Rialachán (AE) Uimh. 575/2013, arna shloinneadh mar chéatadán den mhéid iomlán neamhchosanta ar riosca arna ríomh trí thionchar an bhunleibhéil aschuir a eisiamh i gcomhréir le hAirteagal 92(4) de Rialachán (AE) Uimh. 575/2013. |
| EU 7d | **Ceanglais cistí dílse breise chun aghaidh a thabhairt ar rioscaí seachas riosca na giarála iomarcaí (%)**  Ceanglais cistí dílse breise chun aghaidh a thabhairt ar rioscaí seachas riosca na giarála iomarcaí arna bhforchur ag an údarás inniúil faoi Airteagal 104(1), pointe (a), de Threoir 2013/36/AE, arna sloinneadh mar chéatadán de mhéid iomlán na neamhchosanta ar riosca. |
| EU 7e | **ar de sin: le comhdhéanamh de chaipiteal Gnáthchothromas Leibhéal 1 (pointí céatadáin)**  An chuid sin de na ceanglais cistí dílse breise a úsáidtear chun aghaidh a thabhairt ar rioscaí seachas riosca na giarála iomarcaí arna forchur ag an údarás inniúil faoi Airteagal 104(1), pointe (a), de Threoir 2013/36/AE, nach mór a chomhlíonadh le caipiteal Gnáthchothromas Leibhéal 1 i gcomhréir leis an gcéad fhomhír agus an tríú fomhír d’Airteagal 104a (4). |
| EU 7f | **ar de sin: le comhdhéanamh de chaipiteal Leibhéal 1 (pointí céatadáin)**  An chuid sin de na ceanglais cistí dílse breise a úsáidtear chun aghaidh a thabhairt ar rioscaí seachas riosca na giarála iomarcaí arna forchur ag an údarás inniúil faoi Airteagal 104(1), pointe (a), de Threoir 2013/36/AE, nach mór a chomhlíonadh le caipiteal Leibhéal 1 i gcomhréir leis an gcéad fhomhír agus an tríú fomhír d’Airteagal 104a (4). |
| EU 7g | **Ceanglais cistí dílse SREP iomlána (cóimheas TSRC) (%)**  Suim na luachanna arna gcinneadh faoi phointí (i) agus (ii) mar a leanas:   1. an cóimheas caipitil iomlán (8 %) mar a shonraítear in Airteagal 92(1), pointe (c), de Rialachán (AE) Uimh. 575/2013; 2. ceanglais cistí dílse breise chun aghaidh a thabhairt ar rioscaí seachas ar riosca na giarála iomarcaí (Ceanglais Cholún 2) arna bhforchur ag an údarás inniúil faoi Airteagal 104(1), pointe (a), de Threoir 2013/36/AE agus a chinntear i gcomhréir leis na critéir a shonraítear i dTreoirlínte ÚBE/GL/2018/03*[[2]](#footnote-3)* (‘ÚBE SREP GL’), arna shloinneadh mar chéatadán de na MNCURanna iomlána.   Léireofar san ítim sin cóimheas cheanglas caipitil SREP iomlán mar a chuireann an t‑údarás inniúil in iúl don institiúid é. Sainmhínítear ceanglas caipitil SREP iomlán i Roinn 7.4 agus 7.5 de ÚBE SREP GL.  Má tá an institiúid faoi cheangal ag an mbunleibhéal aschuir, léireoidh na sonraí a thuairisceofar ceanglas caipitil SREP iomlán a theastaíonn chun na ceanglais a chomhlíonadh ar an dáta tuairiscithe agus forálacha Airteagal 104a(6) de Threoir 2013/36/AE á gcur san áireamh.  I gcás nár chuir an t‑údarás inniúil in iúl aon cheanglas cistí dílse breise arna bhforchur chun aghaidh a thabhairt ar rioscaí seachas riosca na giarála iomarcaí, ní nochtfar ach pointe (i). |
| 8 | **Caipiteal maolánach caomhantais (%)**  Méid na gcistí dílse a cheanglaítear ar institiúidí a choinneáil i gcomhréir le hAirteagal 128(1) agus Airteagal 129 de Threoir 2013/36/AE, arna shloinneadh mar chéatadán de na MNCURanna iomlána. |
| EU 8a | **Maolán caomhantais de bharr riosca macrastuamachta nó sistéamach arna shainaithint ar leibhéal an Bhallstáit (%)**  Méid an mhaoláin chaomhantais de bharr riosca macrastuamachta nó sistéamach arna shainaithint ar leibhéal an Bhallstáit, méid is féidir a iarraidh i gcomhréir le hAirteagal 458 de Rialachán (AE) Uimh. 575/2013 i dteannta caipiteal maolánach caomhantais, arna shloinneadh mar chéatadán de na MNCURanna iomlána. |
| 9 | **Caipiteal maolánach frith-thimthriallach atá sainiúil don institiúid (%)**  Méid na gcistí dílse a cheanglaítear ar institiúidí a choinneáil i gcomhréir le hAirteagal 128(2), le hAirteagal 130, agus le hAirteagail 135 go 140 de Threoir 2013/36/AE, arna shloinneadh mar chéatadán de na MNCURanna iomlána.  Léireofar sa chéatadán sin méid na gcistí dílse is gá chun na ceanglais maidir le caipiteal maolánach faoi seach a chomhlíonadh ar an dáta nochta. |
| EU 9a | **Maolán um riosca sistéamach (%)**  Méid na gcistí dílse a cheanglaítear ar institiúidí a choinneáil i gcomhréir le hAirteagal 128(5), le hAirteagal 133 agus le hAirteagal 134 de Threoir 2013/36/AE, arna shloinneadh mar chéatadán de na MNCURanna iomlána.  Léireofar sa chéatadán sin méid na gcistí dílse is gá chun na ceanglais maidir le caipiteal maolánach faoi seach a chomhlíonadh ar an dáta nochta. |
| 10 | **Maolán na nInstitiúidí Domhanda a bhfuil Tábhacht Shistéamach leo (%)**  Méid na gcistí dílse a cheanglaítear ar institiúidí a choinneáil i gcomhréir le hAirteagal 128(3) agus Airteagal 131 de Threoir 2013/36/AE, arna shloinneadh mar chéatadán de na MNCURanna iomlána.  Léireofar sa chéatadán sin méid na gcistí dílse is gá chun na ceanglais maidir le caipiteal maolánach faoi seach a chomhlíonadh ar an dáta nochta. |
| EU 10a | **Maolán na nInstitiúidí Eile a bhfuil Tábhacht Shistéamach leo (%)**  Méid na gcistí dílse a cheanglaítear ar institiúidí a choinneáil i gcomhréir le hAirteagal 128(4) agus Airteagal 131 de Threoir 2013/36/AE, arna shloinneadh mar chéatadán de na MNCURanna iomlána.  Léireofar sa chéatadán sin méid na gcistí dílse is gá chun na ceanglais maidir le caipiteal maolánach faoi seach a chomhlíonadh ar an dáta nochta. |
| 11 | **Ceanglas maoláin chomhcheangailte (%)**  I gcomhréir le hAirteagal 128, pointe (6), de Threoir 2013/36/AE, arna shloinneadh mar chéatadán de na MNCURanna iomlána. |
| EU 11a | **Ceanglais chaipitil fhoriomlána (%)**  Suim (i) agus (ii) mar a leanas:   1. an cóimheas cheanglas caipitil SREP iomlán dá dtagraítear i ró EU 7d; 2. a mhéid is infheidhme ó thaobh an dlí de, cóimheas an cheanglais maoláin chomhcheangailte dá dtagraítear in Airteagal 128, pointe (6), de Threoir 2013/36/AE.   Léireoidh an ítim sin an cóimheas Ceanglas Caipitil Foriomlán mar a shainmhínítear i Roinn 1.2 de ÚBE SREP GL.  I gcás nach bhfuil aon cheanglas maoláin infheidhme, ní nochtfar ach pointe (i). |
| 12 | **Gnáthchothromas Leibhéal 1 atá ar fáil tar éis na ceanglais cistí dílse SREP iomlána a chomhlíonadh (%)** |
| 13 | **Tomhas na neamhchosanta iomláine**  Tomhas na neamhchosanta iomláine i gcomhréir leis an méid arna nochtadh ag institiúidí in Iarscríbhinn XI a ghabhann le réitigh TF ÚBE (ró 24 de theimpléad EU LR2 - LRCom: Nochtadh coiteann an chóimheasa giarála). |
| 14 | **Cóimheas giarála (%)**  Cóimheas giarála i gcomhréir leis an luach arna nochtadh ag institiúidí in Iarscríbhinn XI a ghabhann le réitigh TF ÚBE (ró 25 de theimpléad EU LR2 - LRCom: Nochtadh coiteann an chóimheasa giarála). |
| EU 14a | **Ceanglais cistí dílse breise chun aghaidh a thabhairt ar riosca na giarála iomarcaí (%)**  Na ceanglais cistí dílse breise chun aghaidh a thabhairt ar riosca na giarála iomarcaí arna bhforchur ag an údarás inniúil faoi Airteagal 104(1), pointe (a), de Threoir 2013/36/AE, arna sloinneadh mar chéatadán de thomhas na neamhchosanta iomláine.  Ceanglais cistí dílse breise i gcomhréir leis an luach arna nochtadh ag institiúidí in Iarscríbhinn XI a ghabhann le réitigh TF ÚBE (ró EU-26a de theimpléad EU LR2 - LRCom: Nochtadh coiteann an chóimheasa giarála). |
| EU 14b | **ar de sin: le comhdhéanamh de chaipiteal Gnáthchothromas Leibhéal 1 (pointí céatadáin)**  An chuid sin de na ceanglais cistí dílse breise a úsáidtear chun aghaidh a thabhairt ar riosca na giarála iomarcaí arna forchur ag an údarás inniúil faoi Airteagal 104(1), pointe (a), de Threoir 2013/36/AE, nach mór a chomhlíonadh le caipiteal Gnáthchothromas Leibhéal 1 i gcomhréir leis an tríú fomhír d’Airteagal 104a(4).  Ceanglais cistí dílse breise i gcomhréir leis an luach arna nochtadh ag institiúidí in Iarscríbhinn XI a ghabhann le réitigh TF ÚBE (ró EU-26b de theimpléad EU LR2 - LRCom: Nochtadh coiteann an chóimheasa giarála). |
| EU 14c | **Ceanglais iomlána maidir le cóimheas giarála SREP (%)**  Suim (i) agus (ii) mar a leanas:  (i) an t‑íoscheanglas maidir le cóimheas giarála mar a shonraítear in Airteagal 92(1), pointe (d), de Rialachán (AE) Uimh. 575/2013, nó an ceanglas coigeartaithe maidir le cóimheas giarála arna ríomh i gcomhréir le hAirteagal 429a(7) de Rialachán (AE) Uimh. 575/2013, de réir mar is infheidhme;  (ii) na ceanglais cistí dílse breise a úsáidtear chun aghaidh a thabhairt ar riosca na giarála iomarcaí (Ceanglais Cholún 2) arna bhforchur ag an údarás inniúil faoi Airteagal 104(1), pointe (a), de Threoir 2013/36/AE, arna sloinneadh mar chéatadán de thomhas na neamhchosanta iomláine.  Léireofar leis an ítim sin ceanglas cóimheasa giarála SREP iomlán mar a chuir an t‑údarás inniúil in iúl don institiúid é.  Murar fhorchuir an t‑údarás inniúil aon cheanglas cistí dílse breise chun aghaidh a thabhairt ar riosca na giarála iomarcaí, ní nochtfar ach pointe (i). |
| EU 14d | An ceanglas maidir le maolán cóimheasa giarála (%)  Airteagal 92(1a) de Rialachán (AE) Uimh. 575/2013.  Maolán cóimheasa giarála is infheidhme i gcomhréir leis an luach arna nochtadh ag institiúidí in Iarscríbhinn XI a ghabhann le réitigh TF ÚBE (ró 27 de theimpléad EU LR2 - LRCom: Nochtadh coiteann an chóimheasa giarála) |
| EU 14e | **An ceanglas foriomlán maidir le cóimheas giarála (%)**  Suim rónna EU 14c agus EU 14d. |
| 15 | **Iomlán na sócmhainní leachtacha ardchaighdeáin (Luach ualaithe – meán)**  Nochtfaidh institiúidí, mar an luach ualaithe, luach na sócmhainní leachtacha i gcomhréir le hAirteagal 9 de Rialachán Tarmligthe (AE) 2015/61 ón gCoimisiún[[3]](#footnote-4) sula gcuirfear an sásra coigeartaithe a leagtar amach in Airteagal 17(2) de Rialachán Tarmligthe (AE) 2015/61 i bhfeidhm. |
| EU 16a | **Eis-sreafaí airgid - Luach ualaithe iomlán**  Nochtfaidh institiúidí suim luach ualaithe a n‑eis-sreafaí airgid, mar a nochtar in Iarscríbhinn XIII (ró 16 de Theimpléad EU LIQ1 – Faisnéis chainníochtúil LCR). |
| EU 16b | **Insreafaí airgid - Luach ualaithe iomlán**  Nochtfaidh institiúidí suim luach ualaithe a n‑insreafaí airgid, mar a nochtar in Iarscríbhinn XIII (ró 20 de Theimpléad EU LIQ1 – Faisnéis chainníochtúil LCR. |
| 16 | **Glan-eis-sreafaí iomlána airgid (Luach coigeartaithe)**  Nochtfaidh institiúidí, mar an luach coigeartaithe, an glan-eis-sreabhadh leachtachta atá cothrom leis na heis-sreafaí iomlána lúide an laghdú i gcás insreafaí atá díolmhaithe go hiomlán lúide an laghdú i gcás insreafaí faoi réir na huasteorann 90 % lúide an laghdú i gcás insreafaí atá faoi réir na huasteorann 75 %. |
| 17 | **Cóimheas cumhdaigh leachtachta (%)**  Nochtfaidh institiúidí, mar an luach coigeartaithe, an céatadán den ítim ‘Cóimheas cumhdaigh leachtachta (%)’ mar a shainmhínítear in Airteagal 4(1) de Rialachán Tarmligthe (AE) 2015/61.  Beidh an cóimheas cumhdaigh leachtachta cothrom leis an gcóimheas idir maolán leachtachta institiúide creidmheasa agus a glan-eis-sreafaí leachtachta thar thréimhse struis 30 lá féilire, agus sloinnfear é mar chéatadán. |
| 18 | **Cistiúchán cobhsaí iomlán atá ar fáil**  Nochtfaidh institiúidí méid an chistiúcháin chobhsaí atá ar fáil, arna ríomh i gcomhréir le Caibidil 3 de Theideal IV de Chuid a Sé de Rialachán (AE) Uimh. 575/2013, mar a nochtar in Iarscríbhinn XIII a ghabhann leis na réitigh TF (ró 14 de Theimpléad EU LIQ2 – Cóimheas Glanchistiúcháin Chobhsaí). |
| 19 | **Cistiúchán cobhsaí iomlán a bhfuil gá leis**  Nochtfaidh institiúidí méid an chistiúcháin chobhsaí a bhfuil gá leis, arna ríomh i gcomhréir le Caibidil 4 de Theideal IV de Chuid a Sé de Rialachán (AE) Uimh. 575/2013, mar a nochtar in Iarscríbhinn XIII a ghabhann leis na réitigh TF (ró 33 de Theimpléad EU LIQ2 – Cóimheas Glanchistiúcháin Chobhsaí). |
| 20 | **Cóimheas CGCC (%)**  Cóimheas CGCC, arna ríomh i gcomhréir le hAirteagal 428b de Rialachán (AE) Uimh. 575/2013. |

**Teimpléad EU INS1 – Rannpháirtíochtaí árachais:** Formáid sheasta.

1. Cuirfidh institiúidí na treoracha a thugtar thíos san Iarscríbhinn seo i bhfeidhm chun teimpléad EU INS1 mar a chuirtear i láthair in Iarscríbhinn I a líonadh, agus Airteagal 438, pointe (f), de Rialachán (AE) 575/2013 á chur i bhfeidhm.

|  |  |
| --- | --- |
| **Tagairtí dlíthiúla agus treoracha** | |
| **Uimhir cholúin** | **Míniú** |
| a | **An luach neamhchosanta**  Luach neamhchosanta na n‑ionstraimí cistí dílse arna sealbhú in aon ghnóthas árachais, aon ghnóthas ath-árachais nó aon chomhlacht sealbhaithe árachais nach n‑asbhaineann na hinstitiúidí as a gcistí dílse i gcomhréir le hAirteagal 49 de Rialachán (AE) Uimh. 575/2013 agus ceanglais chaipitil á ríomh acu ar bhonn aonair, fo-chomhdhlúite agus comhdhlúite. |
| b | **Méid neamhchosanta ar riosca**  Méid neamhchosanta ar riosca na n‑ionstraimí cistí dílse arna sealbhú in aon ghnóthas árachais, aon ghnóthas ath-árachais nó aon chomhlacht sealbhaithe árachais nach n‑asbhaineann na hinstitiúidí as a gcistí dílse i gcomhréir le hAirteagal 49 de Rialachán (AE) Uimh. 575/2013 agus ceanglais chaipitil á ríomh acu ar bhonn aonair, fo-chomhdhlúite agus comhdhlúite. |

**Teimpléad EU INS2 – Ilchuideachtaí airgeadais – Faisnéis faoi chistí dílse agus faoi chóimheas leordhóthanachta caipitil.** Formáid sheasta.

1. Cuirfidh institiúidí na treoracha a thugtar thíos san Iarscríbhinn seo i bhfeidhm chun teimpléad EU INS2 a chuirtear i láthair in Iarscríbhinn I a ghabhann le réitigh TF ÚBE a líonadh, agus Airteagal 438, pointe (g), de Rialachán (AE) 575/2013 á chur i bhfeidhm.

|  |  |
| --- | --- |
| **Tagairtí dlíthiúla agus treoracha** | |
| **Uimhir an ró** | **Míniú** |
| 1 | **Ceanglais cistí dílse fhorlíontacha na hilchuideachta airgeadais (méid)**  Méid cheanglais cistí dílse fhorlíontacha na hilchuideachta airgeadais arna ríomh i gcomhréir le hAirteagal 6 de Threoir (CE) 2002/87 ó Pharlaimint na hEorpa agus ón gComhairle[[4]](#footnote-5) agus le hIarscríbhinn I a ghabhann leis an Treoir sin i gcás ina gcuirtear modhanna 1 nó 2 a leagtar amach in Iarscríbhinn I i bhfeidhm. |
| 2 | **Cóimheas leordhóthanachta caipitil na hilchuideachta airgeadais (%)**  Cóimheas leordhóthanachta caipitil na hilchuideachta airgeadais arna ríomh i gcomhréir le hAirteagal 6 de Threoir (CE) 2002/87 agus le hIarscríbhinn I a ghabhann leis an Treoir sin i gcás ina gcuirtear modhanna 1 nó 2 a leagtar amach in Iarscríbhinn I i bhfeidhm. |

**Tábla EU OVC - Faisnéis maidir le próiseas inmheánach measúnaithe ar leordhóthanacht caipitil (ICAAP).** Formáid sholúbtha.

1. Cuirfidh institiúidí na treoracha a thugtar thíos san Iarscríbhinn seo i bhfeidhm chun tábla EU OVC mar a chuirtear i láthair in Iarscríbhinn I a líonadh, agus Airteagal 438, pointí (a) agus (c), de Rialachán (AE) 575/2013 á chur i bhfeidhm.

|  |  |
| --- | --- |
| **Tagairtí dlíthiúla agus treoracha** | |
| **Uimhir an ró** | **Míniú** |
| (a) | **Cur chuige maidir le measúnú a dhéanamh ar leordhóthanacht a gcaipitil inmheánaigh**  Nochtfaidh institiúidí achoimre ar a gcur chuige maidir le measúnú a dhéanamh ar leordhóthanacht a gcaipitil inmheánaigh d’fhonn tacú le gníomhaíochtaí reatha agus gníomhaíochtaí sa todhchaí. |
| (b) | **Arna iarraidh sin don údarás inniúil ábhartha, toradh ar phróiseas inmheánach measúnaithe na hinstitiúide ar leordhóthanacht caipitil**  Ní nochtfaidh institiúidí an fhaisnéis sin ach amháin nuair a éileoidh an t‑údarás inniúil ábhartha í a nochtadh. |

**Teimpléad EU CMS1 – Comparáid ar mhéid na neamhchosanta atá ualaithe de réir riosca arna samhaltú agus arna gcaighdeánú ar leibhéal an riosca.** Formáid sheasta.

1. Cuirfidh institiúidí na treoracha a thugtar thíos san Iarscríbhinn seo i bhfeidhm chun teimpléad EU CMS1 mar a chuirtear i láthair in Iarscríbhinn I a líonadh, agus pointí (d) agus (da) d’Airteagal 438 de Rialachán (AE) 575/2013 á gcur i bhfeidhm.
2. Is iad na hinstitiúidí sin a úsáideann aon samhail inmheánach arna formheas ag an Údarás Inniúil chun méideanna neamhchosanta atá ualaithe ó thaobh riosca a ríomh agus nach bhfuil faoi réir dhíolúine Airteagal 92(3), an dara fomhír, de Rialachán (AE) Uimh. 575/2013, agus iad amháin, a dhéanfaidh an teimpléad a nochtadh.
3. Míneoidh institiúidí, i gcás inarb ábhartha, san insint a ghabhann leis an teimpléad, an tionchar a bhíonn ag bunleibhéil chaipitil a chur i bhfeidhm agus gan ítimí a asbhaint ó chistí dílse ar ríomh na gcistí sin agus na méideanna neamhchosanta atá ualaithe ó thaobh riosca.
4. Ina theannta sin, i gcás ina ndearnadh neamhchosaintí IRB, i gcomhréir leis na treoracha thíos maidir leis na rónna, a eisiamh óna n‑aicmí neamhchosanta IRB agus a nochtadh i gceann d’aicmí neamhchosanta an chur chuige chaighdeánaithe a liostaítear sa teimpléad, sonróidh institiúidí, san insint tionlacain, a n‑aicmí neamhchosanta IRB bunaidh.

|  |  |
| --- | --- |
| **Tagairtí dlíthiúla agus treoracha** | |
| **Uimhir cholúin** | **Míniú** |
| a | **MNCURanna le haghaidh cineálacha cur chuige samhaltaithe a bhfuil formheas maoirseachta ag institiúidí iad a úsáid**  An sciar de MNCURanna arna ríomh le samhlacha inmheánacha arna bhformheas ag an Údarás Inniúil. |
| b | **MNCURanna le haghaidh punanna ina n‑úsáidtear cineálacha cur chuige caighdeánaithe**  An sciar de MNCURanna arna ríomh faoi chineálacha cur chuige caighdeánaithe. |
| c | **MNCURanna iomlána iarbhír**  Suim cholúin a agus b; i.e. MNCURanna a ndéanann institiúidí tuairisciú orthu faoi na cineálacha cur chuige is infheidhme. Léiríonn na MNCURanna iomlána iarbhír a nochtar i ró 8 an méid roimh choigeartú an bhunleibhéil aschuir. |
| d | **MNCURanna arna ríomh trí úsáid a bhaint as an gcur chuige caighdeánaithe iomlán**  MNCURanna chun comparáid a dhéanamh idir na sócmhainní caighdeánaithe iomlána atá ualaithe ó thaobh riosca agus MNCURanna samhaltaithe a bhfuil formheas maoirseachta ag na bainc iad a úsáid i gcomhréir le creat Basel agus mar a cheanglaítear le hAirteagal 438 (da) de Rialachán (AE) Uimh. 575/2013.  Nochtfaidh institiúidí an RWEA, arna ríomh i gcomhréir le hAirteagal 92(5) agus (6) de Rialachán (AE) Uimh. 575/2013, gan forálacha idirthréimhseacha Airteagal 465 de Rialachán (AE) Uimh. 575/2013 a chur i bhfeidhm.  Beidh an méid iomlán a nochtfar i ró 8 ina bhonn chun an bunleibhéal aschuir a ríomh ag deireadh idirthréimhse an bhunleibhéil aschuir. |
| EU d | **MNCURanna arb iad bonn an bhunleibhéil aschuir iad**  MNCURanna chun an bonn a sholáthar chun an bunleibhéal aschuir a ríomh mar a cheanglaítear le hAirteagal 438(d) de Rialachán (AE) Uimh. 575/2013. Nochtfaidh institiúidí an RWEA, arna ríomh i gcomhréir le hAirteagal 92(5) agus (6) de Rialachán (AE) Uimh. 575/2013, tar éis forálacha idirthréimhseacha Airteagal 465 de Rialachán (AE) Uimh. 575/2013 a chur i bhfeidhm.  Is é méid iomlán na MNCURanna a nochtar i ró 8 an bonn chun an bunleibhéal aschuir a ríomh. |
| **Tagairtí dlíthiúla agus treoracha** | |
| **Uimhir an ró** | **Míniú** |
| 1 | **Riosca creidmheasa (cé is moite de riosca creidmheasa contrapháirtí)**  MNCURanna arna ríomh i gcomhréir le Caibidlí 1 go 4 de Theideal II de Chuid a Trí de Rialachán (AE) Uimh. 575/2013. |
| 2 | **Riosca creidmheasa contrapháirtí**  MNCURanna arna ríomh i gcomhréir le Caibidil 6 de Theideal II de Chuid a Trí de Rialachán (AE) Uimh. 575/2013. |
| 3 | **Coigeartú ar luacháil creidmheasa**  MNCURanna arna ríomh i gcomhréir le Teideal VI de Chuid a Trí de Rialachán (AE) Uimh. 575/2013. |
| 4 | **Neamhchosaintí ar urrúsú sa leabhar baincéireachta**  MNCURanna arna ríomh i gcomhréir le Caibidil 5 de Theideal II de Chuid a Trí de Rialachán (AE) Uimh. 575/2013. |
| 5 | **Riosca margaidh**  MNCURanna arna ríomh i gcomhréir le Teideal IV de Chuid a Trí de Rialachán (AE) Uimh. 575/2013. |
| 6 | **Riosca oibriúcháin**  MNCURanna arna ríomh i gcomhréir le Teideal III de Chuid a Trí de Rialachán (AE) Uimh. 575/2013. |
| 7 | **Méideanna eile neamhchosanta ar riosca**  MNCURanna nach ngabhtar laistigh de rónna 1 go 6 (e.g. na MNCURanna a eascraíonn as riosca socraíochta (ró 15 i dTeimpléad OV1) agus méideanna faoi bhun na dtairseach asbhainte (ró 25 i dTeimpléad OV1)). |
| 8 | **Iomlán**  Suim rónna 1 go 7. |

**Teimpléad EU CMS2 – Comparáid ar mhéid neamhchosanta ualaithe de réir riosca arna samhaltú agus arna gcaighdeánú le haghaidh riosca creidmheasa ar leibhéal na haicme.** Formáid sheasta.

1. Cuirfidh institiúidí na treoracha a thugtar thíos san Iarscríbhinn seo i bhfeidhm chun teimpléad EU CMS2 mar a chuirtear i láthair in Iarscríbhinn I a líonadh, agus pointí (d) agus (da) d’Airteagal 438 de Rialachán (AE) 575/2013 á gcur i bhfeidhm.
2. Ní dhéanfaidh ach na hinstitiúidí sin a ríomhann MNCURanna i leith riosca creidmheasa trí úsáid a bhaint as cineálacha cur chuige atá bunaithe ar Rátálacha Inmheánacha (cineálacha cur chuige IRB) i gcomhréir le Caibidil 3 de Theideal II de Chuid a Trí de Rialachán (AE) Uimh. 575/2013 agus nach bhfuil faoi réir dhíolúine Airteagal 92(3), an dara fomhír, de Rialachán (AE) Uimh. 575/2013, an teimpléad seo a nochtadh.
3. Míneoidh institiúidí, i gcás inarb ábhartha, san insint a ghabhann leis an teimpléad, an tionchar a bhíonn ag bunleibhéil chaipitil a chur i bhfeidhm agus gan ítimí a asbhaint ó chistí dílse ar ríomh na gcistí sin agus na méideanna neamhchosanta atá ualaithe ó thaobh riosca.

|  |  |
| --- | --- |
| **Tagairtí dlíthiúla agus treoracha** | |
| **Uimhir cholúin** | **Míniú** |
| a | **MNCURanna le haghaidh cineálacha cur chuige samhaltaithe a bhfuil formheas maoirseachta ag institiúidí iad a úsáid**  An sciar de MNCURanna arna ríomh trí úsáid a bhaint as cineálacha cur chuige IRB arna bhformheas ag an Údarás Inniúil. |
| b | **MNCURanna le haghaidh cholún (a) má dhéantar iad a athríomh trí úsáid a bhaint as an gcur chuige caighdeánaithe**  MNCURanna arna ríomh trí úsáid a bhaint as cineálacha cur chuige IRB arna bhformheas ag Údarás Inniúil cholún (a), arna n‑athríomh trí úsáid a bhaint as an gcur chuige caighdeánaithe. I dtéarmaí eile, MNCURanna comhfhreagracha faoin gcur chuige caighdeánaithe le haghaidh cholún (a). |
| c | **MNCURanna iomlána iarbhír**  MNCURanna a ndéanann institiúidí tuairisciú orthu mar cheanglais iarbhír. Suim an MNCUR le haghaidh cineálacha cur chuige IRB a bhfuil formheas maoirseachta ag institiúidí iad a úsáid agus an MNCUR faoi chineálacha cur chuige caighdeánaithe. |
| d | **MNCURanna arna ríomh trí úsáid a bhaint as an gcur chuige caighdeánaithe iomlán**  MNCURanna chun comparáid a dhéanamh idir na sócmhainní caighdeánaithe iomlána atá ualaithe ó thaobh riosca le haghaidh riosca creidmheasa (S-RWEA) ar leibhéal na haicme sócmhainní agus na MNCURanna samhaltaithe comhfhreagracha a bhfuil formheas maoirseachta ag na bainc iad a úsáid le haghaidh riosca creidmheasa i gcomhréir le creat Basel agus mar a cheanglaítear le hAirteagal 438 (da) de Rialachán (AE) Uimh. 575/2013.  Nochtfaidh institiúidí an RWEA, arna ríomh i gcomhréir le hAirteagal 92(5) agus (6) de Rialachán (AE) Uimh. 575/2013, gan forálacha idirthréimhseacha Airteagal 465 de Rialachán (AE) Uimh. 575/2013 a chur i bhfeidhm. |
| EU d | **MNCURanna arb iad bonn an bhunleibhéil aschuir iad**  MNCURanna chun an bonn a sholáthar chun an bunleibhéal aschuir a ríomh mar a cheanglaítear le hAirteagal 438(d) de Rialachán (AE) Uimh. 575/2013. Nochtfaidh institiúidí an RWEA, arna ríomh i gcomhréir le hAirteagal 92(5) agus (6) de Rialachán (AE) Uimh. 575/2013, agus forálacha idirthréimhseacha Airteagal 465 de Rialachán (AE) Uimh. 575/2013 á gcur i bhfeidhm. |
| **Tagairtí dlíthiúla agus treoracha** | |
| **Uimhir an ró** | **Míniú** |
| 1, EU1a, EU1b, EU1c, EU1d, 2, 3,5, 5.1, 5.2, EU 5a, EU 5b, EU 5c, 6, 6.1, EU6.1a, EU6.1b,EU 7a, EU 7b, EU 7c, EU 7d, EU 7e, EU 7f, 8 | Áireoidh institiúidí an miondealú ar mhéideanna neamhchosanta atá ualaithe ó thaobh riosca de réir aicme neamhchosanta agus aicme fo-neamhchosanta mar a shainmhínítear i gcomhréir le hAirteagal 147 de Rialachán (AE) Uimh. 575/2013.  I gcás ina leithdháilfí neamhchosaintí IRB ar aicme neamhchosanta dhifriúil faoin gcur chuige caighdeánaithe, eisiafar neamhchosaintí IRB óna n‑aicmí neamhchosanta IRB agus nochtfar iad i gceann de na haicmí neamhchosanta seo a leanas de chuid an Chur chuige chaighdeánaithe, mar a shainmhínítear i gcomhréir le hAirteagal 112 de Rialachán (AE) Uimh. 575/2013:   * Aicmithe mar Bhainc Forbartha Iltaobhacha faoin gCur Chuige Caighdeánaithe; * Aicmithe mar Eagraíochtaí idirnáisiúnta faoin gCur Chuige Caighdeánaithe; * Aicmithe mar urraithe le maoin dhochorraithe agus neamhchosaintí ADC faoin gCur Chuige Caighdeánaithe; * Aicmithe mar neamhchosaintí ar mainneachtain faoin gCur Chuige Caighdeánaithe; * Aicmithe mar neamhchosaintí ar fhofhiachas faoin gCur Chuige Caighdeánaithe; * Aicmithe mar bhannaí faoi chumhdach faoin gCur Chuige Caighdeánaithe; Aicmithe mar éilimh ar institiúidí agus ar chorparáidí a bhfuil measúnú creidmheasa gearrthéarmach acu faoin gCur Chuige Caighdeánaithe   Maidir leis an aicme neamhchosanta ‘Corparáidí’, nochtfaidh institiúidí freisin na fo-iomláin le haghaidh neamhchosaintí F-IRB agus le haghaidh neamhchosaintí A-IRB faoi rónna 5.1 agus 5.2 den teimpléad seo.  Níl ró 4 ná ró 7 infheidhme san Aontas.  Faoi ró 8 ‘Eile’, nochtfaidh institiúidí na neamhchosaintí a leithdháiltear ar an aicme neamhchosanta IRB ‘Sócmhainní neamhoibleagáide creidmheasa eile’ agus na neamhchosaintí IRB a leithdháilfí ar an aicme neamhchosanta ‘Ítimí eile’ faoin gCur Chuige Caighdeánaithe. |
| 9 | **Iomlán**  Suim rónna 1, EU1a, EU1b, EU1c, EU1d, 2, 3, 5, 6, EU7a, EU 7b, EU7c, EU7d, EU7e, EU7f, 8. |

1. Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus lena leasaítear Rialachán (AE) Uimh. 648/2012, arna leasú le Rialachán (AE) Uimh. 2024/1623 ([IO L 176, 27.6.2013, lch. 1](https://eur-lex.europa.eu/legal-content/GA/AUTO/?uri=OJ:L:2013:176:TOC); [Rialachán - AE - 2024/1623 - GA - EUR-Lex (europa.eu)](https://eur-lex.europa.eu/legal-content/GA/TXT/?uri=OJ:L_202401623)). [↑](#footnote-ref-2)
2. Treoirlínte ÚBE/GL/2018/03 ón Údarás Baincéireachta Eorpach an 19 Iúil 2018 maidir le nósanna imeachta agus modheolaíochtaí comhchoiteanna athbhreithnithe le haghaidh an phróisis athbhreithnithe meastóireachta agus maoirseachta (SREP) agus tástáil struis maoirseachta. [↑](#footnote-ref-3)
3. Rialachán Tarmligthe (AE) 2015/61 ón gCoimisiún an 10 Deireadh Fómhair 2014 chun forlíonadh a dhéanamh ar Rialachán (AE) Uimh. 575/2013 ó Pharlaimint na hEorpa agus ón gComhairle i dtaca leis an gceanglas maidir le cumhdach leachtachta le haghaidh Institiúidí Creidmheasa (IO L 11, 17.1.2015, lch. 1). [↑](#footnote-ref-4)
4. Treoir 2002/87/CE ó Pharlaimint na hEorpa agus ón gComhairle an 16 Nollaig 2002 maidir le maoirseacht fhorlíontach ar institiúidí creidmheasa, gnóthais árachais agus gnólachtaí infheistíochta in ilchuideachta airgeadais agus lena leasaítear Treoracha 73/239/CEE, 79/267/CEE, 92/49/CEE, 92/96/CEE, 93/6/CEE agus 93/22/CEE ón gComhairle, agus Treoracha 98/78/CE agus 2000/12/CE ó Pharlaimint na hEorpa agus ón gComhairle (IO L 35, 11.2.2003, lch. 1). [↑](#footnote-ref-5)