IARSCRÍBHINN XXIV – Iasachtú speisialaithe agus neamhchosaintí ar chothromas a nochtadh

**Teimpléad EU CR10 – Iasachtú speisialaithe agus neamhchosaintí ar chothromas.** Teimpléad seasta.

1. Nochtfaidh institiúidí an fhaisnéis dá dtagraítear i bpointe (e) d’Airteagal 438 de Rialachán (AE) 575/2013 (‘CRR’)[[1]](#footnote-1) trí na treoracha a thugtar thíos san Iarscríbhinn seo a leanúint chun teimpléad EU CR10 a leagtar amach in Iarscríbhinn XXIII a ghabhann le réitigh TF ÚBE a líonadh. Nochtfaidh institiúidí an méid seo a leanas:
   1. faisnéis faoi na cineálacha neamhchosaintí ar iasachtú speisialaithe seo a leanas dá dtagraítear i dTábla 1 d’Airteagal 153(5):

* ‘Maoiniú tionscadail’ i dteimpléad EU CR10.1;
* ‘Eastát réadach a tháirgeann ioncam agus eastát réadach tráchtála ardluaineachta’ i dteimpléad EU CR10.2;
* ‘Maoiniú réada’ i dteimpléad EU CR10.3;
* ‘Airgeadas tráchtearraí’ i dteimpléad EU CR 10.4;
  1. faisnéis maidir le neamhchosaintí ar chothromas i dteimpléad EU CR10.5.

|  |  |
| --- | --- |
| **Uimhir thagartha an cholúin** | **Tagairtí dlíthiúla agus treoracha** |
| **Míniú** |
| a | **Neamhchosaintí laistigh den chlár comhardaithe**  Nochtfaidh institiúidí luach neamhchosanta na neamhchosaintí laistigh den chlár comhardaithe i gcomhréir le hAirteagal 166(1) go (7) agus Airteagal 167(1) de Rialachán (AE) 575/2013. |
| b | **Neamhchosaint lasmuigh den chlár comhardaithe**  Nochtfaidh institiúidí luach neamhchosanta na neamhchosaintí lasmuigh den chlár comhardaithe i gcomhréir le hAirteagail 166 agus 167 (2) de Rialachán (AE) 575/2013 gan aon fhachtóir coinbhéartachta a shonraítear in Airteagal 166(8) nó (9) de Rialachán (AE) 575/2013, ná aon chéatadán a shonraítear in Airteagal 166(10) de Rialachán (AE) 575/2013, a chur san áireamh.  Is éard a chuimseofar sna neamhchosaintí lasmuigh den chlár comhardaithe na méideanna uile atá geallta ach neamhtharraingthe agus na hítimí uile lasmuigh den chlár comhardaithe, mar a liostaítear in Iarscríbhinn I a ghabhann le Rialachán (AE) Uimh. 575/2013. |
| c | **Ualú riosca**  Is colún seasta é seo le haghaidh na dteimpléad EU CR 10.1 go EU CR 10.4. Ní athrófar é.  Sonraíodh an colún seo i gcomhréir le hAirteagal 153(5) de Rialachán (AE) 575/2013 le haghaidh na dteimpléad EU CR10.1 go EU CR10.4. I gcás theimpléad EU CR 10.5, tá an colún seo solúbtha. Cuirfidh institiúidí na hualuithe riosca ábhartha i bhfeidhm i gcomhréir le hAirteagal 133 (3) go (6) agus Airteagal 495a (3) de Rialachán (AE) 575/2013. |
| d | **An luach neamhchosanta**  Luach neamhchosanta i gcomhréir le hAirteagal 166 nó Airteagal 167 de Rialachán (AE) Uimh. 575/2013.  Áireofar sa cholún seo suim luach neamhchosanta na neamhchosaintí atá laistigh den chlár comhardaithe agus luach na neamhchosanta na neamhchosaintí atá lasmuigh den chlár comhardaithe tar éis fachtóirí coinbhéartachta agus céatadán i gcomhréir le hAirteagal 166(8) go (10) de Rialachán (AE) Uimh. 575/2013. |
| e (teimpléid EU CR10.1 go EU CR10.4) | **Méid neamhchosanta atá ualaithe ó thaobh riosca (neamhchosaintí ar iasachtú speisialaithe faoin gcur chuige sliotánaithe)**  An méid neamhchosanta ualaithe ó thaobh riosca a ríomhtar i gcomhréir le hAirteagal 153 (5) de Rialachán (AE) Uimh. 575/2013, tar éis fachtóirí tacaíochta i gcomhréir le hAirteagail 501 agus 501a de Rialachán (AE) Uimh. 575/2013, i gcás inarb ábhartha. |
| f (teimpléid EU CR10.1 go EU CR10.4) | **Méid an chaillteanais ionchasaigh (neamhchosaintí ar iasachtú speisialaithe faoin gcur chuige sliotánaithe)**  Méid an chaillteanais ionchasaigh a ríomhtar i gcomhréir le hAirteagal 158 (6) de Rialachán (AE) Uimh. 575/2013. |
| f (teimpléad EU CR10.5) | **Méid an chaillteanais ionchasaigh (neamhchosaintí ar chothromas faoin gcur chuige simplí maidir le hualú riosca)**  Méid an chaillteanais ionchasaigh a ríomhtar i gcomhréir le hAirteagal 158(7) de Rialachán (AE) Uimh. 575/2013, i gcás inarb ábhartha. |

|  |  |
| --- | --- |
| **Uimhir an ró** | **Tagairtí dlíthiúla agus treoracha** |
| **Míniú** |
| Catagóir rialála | **Teimpléid EU CR10.1 go EU CR10.4**  Catagóirí rialála is infheidhme maidir le hiasachtú speisialaithe faoin gcur chuige sliotánaithe i gcás gach aicme neamhchosaintí ar iasachtú speisialaithe; mar a shonraítear in Airteagal 153(5) de Rialachán (AE) Uimh. 575/2013 agus i ndréacht deiridh RTS maidir leis an gcur chuige sliotánaithe. |
| Catagóirí | **Teimpléad EU CR10.5. Solúbtha**  Áireoidh institiúidí na catagóirí rialála ábhartha is infheidhme faoi Airteagal 133 (3) go (6) agus Airteagal 495a (3) de Rialachán (AE) 575/2013. |

1. Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus lena leasaítear Rialachán (AE) Uimh. 648/2012, arna leasú le Rialachán (AE) Uimh. 2024/1623 ([IO L 176, 27.6.2013, lch. 1](https://eur-lex.europa.eu/legal-content/GA/AUTO/?uri=OJ:L:2013:176:TOC); [Rialachán - AE - 2024/1623 - GA - EUR-Lex (europa.eu)](https://eur-lex.europa.eu/legal-content/GA/TXT/?uri=OJ:L_202401623)). [↑](#footnote-ref-1)